Afiliació - www.idiapjgol.org\nAfiliació dels autors en les publicacions científiques\nL'objectiu del següent article és proporcionar als investigadors de l'IDIAPJGol, l'ICS i les entitats relacionades, criteris per posar adequadament l'afiliació de l'autor en les diverses publicacions que es facin.\nEn els informes o qualsevol altre escrit científic han d'aparèixer tots els autors i ha de constar la seva afiliació institucional. En el cas del primer autor això és molt important, ja que la majoria d'informes bibliomètrics es basen en l'afiliació del primer autor (com per exemple el Pubmed).\nLa correcta assignació del lloc de treball afavoreix la visibilitat dels centres i institucions dins la comunitat científica internacional, així com la fiabilitat d'indicadors bibliomètrics sobre productivitat, impacte, ranking, etc. de països, regions i institucions.\nLes afiliacions en general incorporen la institució, seguit de la ciutat i el país. Tot separat per comes, no per punts.\nEs recomana incloure el nom del centre en l'idioma original. Incloure el nom traduït a l'anglès és una pràctica comuna entre alguns investigadors per facilitar la visibilitat internacional del centre, tanmateix, només es podria fer si el centre té un nom normalitzat prèviament acceptat per la institució i sempre acompanyant-lo de les sigles corresponents al nom del centre en la llengua original (Per exemple: Universitat Autònoma de Barcelona i Institut Català de la Salut es posaran en català). En el cas de revistes estrangeres, el país es posarà com Spain.\nCriteris d'afiliació dels autors\nUn autor pot tenir més d'una afiliació. En general, l'afiliació primària dels professionals correspon al seu lloc de treball, després l'institut de recerca sanitària corresponent, la ciutat i el país. També pot haver-hi una tercera adscripció (Universitat, etc.).\nSi un professional de la seu central de l'IDIAPJGol és autor, s'identificarà l'IDIAPJGol. A més, tots els que tinguin la targeta esfera Universitat Autònoma de Barcelona (és a dir el niu) han de fer constar l'afiliació Universitat Autònoma de Barcelona.\n1Fundació Institut Universitari per a la recerca a l'Atenció Primària de Salut Jordi Gol i Gurina (IDIAPJGol), Barcelona, Spain.\n2Universitat Autònoma de Barcelona, Bellaterra (Cerdanyola del Vallès), Spain.\nSi es tracta d'un professional d'una USR, es farà constar:\n1 Unitat de Suport a la Recerca Metropolitana Nord, Fundació Institut Universitari per a la recerca a l'Atenció Primària de Salut Jordi Gol i Gurina (IDIAPJGol), Mataró, Spain.\nCom en el cas anterior els professionals de les USR que tinguin també el niu, faran constar com a segona afiliació la UAB:\nPel personal d'atenció primària de l'ICS, es posarà lloc de treball o UP, Direcció d'Atenció Primària i ICS (no es posa la SAP a menys que la SAP sigui la mateixa unitat productiva). Es recomana a tots els centres d'atenció primària de l'ICS que posin la doble afiliació fent constar l'IDIAPJGol/USR-IDIAPJGol. L'ICS va crear l'IDIAPJGol perquè gestionés, donés suport i assessorament a la recerca en l'àmbit de primària i per aquest fet es creu important posar la doble afiliació.\nAixí doncs el model que proposem és el següent:\n1Centre d'Atenció Primària... Gerència Territorial de Barcelona, Institut Català de la Salut, Barcelona, Spain.\n1Programa d'Atenció a la Salut Sexual i Reproductiva Gironès – Pla de l'Estany, Direcció d'Atenció Primària.... Institut Català de la Salut, Girona, Spain.\n(BCN: és Gerència Territorial de Barcelona, la resta de Catalunya són Direccions no àmbits).\n2Fundació Institut Universitari per a la recerca a l'Atenció Primària de Salut Jordi Gol i Gurina (IDIAPJGol), Barcelona, Spain.\nDoble afiliació amb USR: Si hi ha un professional vinculat amb les USR del seu territori (alliberats, temps parcial, etc.) es farà constar el centre i la USR i aleshores ja no cal posar l'IDIAPJGol com a segona afiliació, ja que la USR ja incorpora el nom, com per exemple:\n1 Centre d'Atenció Primària ....... Direcció d'Atenció Primària ..... Institut Català de la Salut, ....., Spain.\n2Unitat de Suport a la Recerca .... Fundació Institut Universitari per a la recerca a l'Atenció Primària de Salut Jordi Gol i Gurina (IDIAPJGol) ,..., Spain.\nSi es tracta personal cedit per l'ICS a l'IDIAPJGol, caldrà posar les dues institucions:\n2Institut Català de la Salut, ....., Spain.\nEn cas d'hospital universitari es podria també citar:\n1Departament .... Hospital Universitari Vall d'Hebron, Barcelona, Spain.\nExisteixen casos especials de personal que són col·laboradors, professors associats, etc. d'altres universitats. En aquest cas no es posaria la UAB sinó la universitat a la qual està duent la seva tasca de docència, etc.\nEl CIBER i el CAIBER ja dóna les seves pautes d'afiliació.\nLes xarxes com la REDIAPP van a agraïments.


Mira com va ser la Nit del Col·legiat i la Professió 2019 - Notícies - Enginyers BCN\nPortada > El Col·legi > Notícies > Mira com va ser la Nit del Col·legiat i la Professió 2019\nMira com va ser la Nit del Col·legiat i la Professió 2019\nL’eslògan de la primera Nit del Col·legiat i la Professió era “El somni d’una nit d’estiu” i realment ho va ser. Gairebé 500 assistents van celebrar l’orgull de pertànyer a ENGINYERS BCN en un entorn d’ensomni que va deixar premis, homenatges i unes actuacions molt emotives. Tens el vídeo de resum i les millors fotos de la nit en aquesta notícia.\nVídeo de resum:\nAlgunes de les millors fotografies de la jornada:\nEl President de la Comissió de Cultura i Oci, Antoni Subirà i la guanyadora del premi del Concurs de Fotografia, Rosa Solà.\nEl President de la Comissió de Joves Enginyers, Eduard Pimàs i la guanyadora del premi del Concurs de Fotografia Jove, Núria Cadefau.\nEl President de la Comissió d’Enginyers Séniors, Joaquim Riera, i el guanyador del premi del Concurs de Pintura, Antonio Darias.\nEl tresorer, Ricard Nogués; el President de la Comissió de Qualitat i Innovació, Xavier Cazorla; i Jordi Cardona, Manufacturing Director d’Anaconda Biomed.\nLa cantant Beth i el pianista Mateu Peramiquel.\nEl Director de l’Oficina de Sant Cugat del Vallès de Caixa d’Enginyers, Joan Roset; el Secretari del Col·legi i Secretari del Jurat, Jordi Artiga; el Director de l’Escola Universitària Salesiana de Sarrià (EUSS), Andreu Moreno; el guanyador del Premi al Millor Treball de Fi de Grau, Miquel Giménez; i el tutor del projecte, Julián Horrillo.\nEl Director de l’Escola Universitària Salesiana de Sarrià (EUSS), Andreu Moreno; el Secretari del Col·legi i Secretari del Jurat, Jordi Artiga; el Director de l’Oficina de Sant Cugat del Vallès de Caixa d’Enginyers, Joan Roset; el guanyador del Premi Extraordinari al Millor Treball de Fi de Grau en Enginyeria Biomèdica, David Monràs; i el tutor del projecte, Javier Rosell.\nEls homenatjats pels 25 anys de col·legiació.\nEls homenatjats pels 50 anys de col·legiació.\nLa vicedegana, Maria Cinta Pastor; la Col·legiada Distingida, Montserrat Font; i el degà, Miquel Darnés.\nL’equip de futbol d’ENGINYERS BCN.\nLaura Martí, de Bestours Viatges, entrega el premi al guanyador del sorteig, Jordi Antolí.\nImatge aèria d'un moment de l'acte (fotografia cedida per Masia Rosàs)


inici > Inspira't Propostes > Activa't Esport\nEl PALMA ARENA es convertirà durant 3 dies (18, 19 i 20 d'octubre) en el recinte que acull el I FÒRUM INTERNACIONAL SOBRE TURISME I ESPORT. No es tracta només d'un espai destinat als professionals dels sectors turístics o esportius; la fira ofereix també al públic l'oportunitat de descobrir els productes exposats als diferents estands del recinte firal, exhibicions a la zona exterior del velòdrom, zones infantils on es realitzaran activitats esportives i hi seran instal•lats castells inflables, a més d'un servei de bar i restaurant. La fira romandrà oberta al públic tots els dies des de les 10.00 h a les 20.00 h. L'accés és gratuït.\nOferta d'estiu Golf\nRESERVA la teva sortida ara: Real Golf de Bendinat: (0034) 971 405 200\nGolf Santa Ponsa. (0034) 971 690 211 llegir la proposta completa\nUn camp de golf diferent per a cadascun dels dies de les teves vacances Si t'agrada el golf has de saber que Mallorca és un lloc ideal per practicar-ho. Tenim un clima benigne, estem connectats per via aèria amb les principals ciutats europees, tenim una oferta d'allotjament hoteler inigualable i disposem de 24 camps de golf. Amb aquestes facilitats, si véns a Mallorca podràs practicar el teu esport favorit en un camp diferent pràcticament cada dia de les teves vacances.


Terreny en venda per a la construcció d'un edifici de 4 plantes a Portimão\nSituat a 5 minuts del Centre Hospitalari del Barlavento Algarvio.\nInsertat en Finca a Vale de Lagar, en un solar amb una superfície total de 367 m2, implantació de 367 m2.\nAmb una superfície construïda bruta de 1.835 m2, distribuïts en 4 plantes + soterrani, amb 1.468 m2 de superfície habitable i 367 m2 d'aparcament al soterrani.\nAdmet un màxim de 10 habitatges, 4 T2, 4 T3 i 2 T4.\nSituat a 5 minuts del centre hospitalari de Barlavento Algarvio, a 6 minuts de l'accés a la N125, a 8 minuts de l'accés a l'A22, a 7 minuts de Praia do Vau, a 9 minuts de Praia da Rocha i a 11 minuts del port esportiu de Portimão.\nVista: Vista al campo, Vista Urbanización,


patis Archives - Rosa Sensat\nPosted on 7 d'octubre de 2021 (7 d'octubre de 2021) by Rosa Sensat\nAhir va tenir lloc el tercer i últim webinar del cicle de formació virtual ‘Transformem els patis’. Després d’una acollidora benvinguda per part de Bet Madera, Cap de Formació de l’Associació de Mestres Rosa Sensat, Jorge Raedó, Director científic d’”ANIDAR: arquitectura y niñez”, amb la revista argentina ARQA, va fer una conferència a tall d’introducció a totes\nPosted in Actualitat, Diari de Rosa Sensat, NotíciesTagged arquitectura, educació, escola, espais, Espais exteriors, patis, Transformem els patisLeave a comment\nWebinar 3: Agents transformadors\nPosted on 19 de març de 2021 (10 de setembre de 2021) by Formació\nImatge: EMB Els Tabalets de Valls (Tarragona) / Elnousafareig TRANSFORMEM ELS PATIS Cicle formatiu: Arribem al tercer i últim webinar! 6 d’octubre: Agents transformadors Rols per a les transformacions sostenible. Gratuït amb inscripció prèvia. 6 d’octubre: Agents transformadors. Rols per a les transformacions sostenibles Xarxa, vincles: qui fa què en la transformació dels\nPosted in ActualitatTagged agents transformadors, escola, escola democràtica, espai exterior, grups de treball, patis, sostenibilitat, vincles, xarxaLeave a comment


Hofmann: L'EQUIP HOFMANN, LIDERAT PER LA SILVIA HOFMANN, ACOSTA LA SEVA OFERTA GASTRONÒMICA A LES LLARS DE BARCELONA\nEl Grup Hofmann opta per una iniciativa que busca apropar la seva oferta a través del servei del menjar a domicili. “Hem creat una proposta gastronòmica adaptada a la nostra filosofia i, encara que hem inclòs alguns dels clàssics Hofmann, l'hem actualitzat amb una mirada més contemporània i, sobretot, apta per a viatjar”, afirma Silvia Hofmann.\nL'àmplia oferta comença pels aperitius com les clàssiques croquetes de bacallà i pernil ibèric o uns dumplings de porc, gingebre, api i pebre de Sichuan. A manera d'entrants, es presenten suculentes propostes com ara els bolets de temporada amb botifarra del perol, crema de cigrons amb bacallà i espinacs a la catalana o una amanida de quinoa amb alga wakame, alvocat, tofu i vinagreta de sesam. El suquet de rap, la cassola de mandonguilles amb calamar o el "ragú de judiones" amb cua de porc i foie són algunes de les opcions que completen la carta de delivery, juntament amb una selecció de postres a la qual no podràs resistir-te.\nPlats aptes per a ser degustats a casa i capaços d'atreure als paladars més exquisits sense perdre l'essència i el segell Hofmann. “Es tracta d'una proposta que juga amb les bases principals de la nostra cuina, apostant pel producte de proximitat i de temporada i, al seu torn, conservant els clàssics”, afirma la Silvia Hofmann.\nD'aquesta manera, el grup es projecta en el servei del menjar a domicili, comptant amb les plataformes Macarfi Delivery i Deliveroo. Per a aquells que ho prefereixin, també existeix la possibilitat del take away, passant-ho a recollir al carrer de la Granada del Penedès, 14, Barcelona, de dilluns a divendres, entre les 13:00h i les 15:00h.\nDescarrega la carta aqui


ComiCat: Guanyadors dels premis XX Saló Manga de Barcelona\nEl Saló del Manga de Barcelona atorga uns premis per reconèixer les millors obres de manga i anime publicades a Espanya entre l'1 de setembre de 2013 i el 31 d'agost de 2014. El mecanisme de votació dels premis és obert a tothom a través del web de FICOMIC. El període de votació va tenir lloc entre el 22 de setembre i el 15 d'octubre. Aquests guardons no tenen dotació econòmica.\nEls guanyadors dels premis del XX Saló del Manga de Barcelona, que aquest any se han atorgat en el Palau 2 de Fira Montjuïc, son els següents:\nMillor Shonen Manga: Ataque a los titanes (Norma Editorial)\nLa raça humana, propietària del món des de temps remots, s'enfronta a l'extinció de les mans dels titans, gegantins monstres d'intel·ligència limitada que cacen i devoren persones per diversió. Els supervivents s'amunteguen i intenten sobreviure en una petita ciutat… però alguns ja estan farts: van a atacar. Per Hajime Isayama.\nMillor Shojo Manga: Trinity Blood (Norma Editorial)\nHan passat més de 500 anys des que una brutal guerra gairebé destruís a tota la humanitat. Ara, la Terra està dividida entre el Vaticà, el major centre de poder humà, i l'Imperi, bressol dels avançats Vampirs. Per Kiyo Kyujyo i Sunao Yoshida.\nMillor Seinen Manga: Another (Editorial Ivrea)\nAl 1972, Misaki, un popular estudiant de la classe 3-3 de la Yomiyama North Middle School, va morir sobtadament a meitat de curs. Impactats per la pèrdua, els seus companys i professors van seguir actuant com si estigués viu. La força d’aquesta actitud provoca que a la foto de graduació aparegui una estranya presència. En la primavera de 1998, un noi de 15 anys anomenat Koichi Sakakibara és traslladat a aquesta mateixa classe, on coneix a Mei Misaki, una noia bastant estranya a la qual tant seus professors com els seus companys de classe ignoren. Inesperadament una sèrie d'assassinats causa la desesperació entre els alumnes de la classe 3-3. Koichi i Mei descobreixen que aquestes morts estan relacionades amb la de Misaki al 1972 i es proposen descobrir què les causa i com detenir-les abans de convertir-se en les properes víctimes. Per Yukito Ayatsuji i Hiro Kiyohara.\nMillor Kodomo Manga: Inazuma Eleven Go (Planeta Cómic)\nEl personatge principal, Mark Evans, és un porter molt talentós i el nét d'un dels més forts porters a Japó. Malgrat que les seves habilitats són increïbles, la seva escola manca d'un club de futbol de debò, ja que els altres membres no semblen molt interessats a entrenar-se. Per Tenya Yabuno.\nMillor Manga d'autor espanyol: El Diario de Chiharu (Nowevolution)\nChiharu és una noia molt especial, que haurà de lluitar contra tots per aconseguir obtenir el que més estima: Ser feliç. Segueix l'aventura de la Vida amb ella, per aconseguir a Matthew i bandejar el núvol ombrívol que atenalla l'ànima de Chiharu. Perquè tothom té dret a estimar i ser estimat. Per Chou Darck.\nMillor sèrie o pel·lícula d'anime emesa en televisió: Ataque a los titanes (Canal+ Xtra)\nFa més de 100 anys, els Titans, gegantins éssers que no intel·ligents i amb un apetit insaciable d'éssers humans, van aparèixer del no-res i van portar a la humanitat a la vora de l'extinció. Convertits en aliment pels Titans, els supervivents van construir murs gegantins de 50 metres darrera dels quals es van refugiar renunciant així al món més enllà dels murs. Eren Jaeger és un jove que somia amb el món exterior i que està fart del conformisme amb el qual la humanitat viu tancada com si es tractés de bestiar. Però la sobtada arribada del Tità Colossal, més alt fins i tot que el mur, aixafarà la il·lusió de pau en la qual vivia la societat humana i farà que Eren juri venjança contra els Titans en nom de la humanitat.\nMillor DVD o Blu-ray d'anime: Wolf Children (Selecta Visión)\nHana, estudiant universitària, s'enamora d'un company de classe amb el qual comença una vida en comú i amb el qual porta al món a Yuki, nascuda en un dia nevat, i a Ame, nascut en un dia plujós. Després de la desaparició del pare, Hana tracta de viure discretament amb els petits en un racó de la ciutat. Les seves vides són simples i felices, però amaguen un secret: el seu pare era un home llop. Hana no triga a descobrir que criar a dos nens llop no és fàcil i decideix abandonar la ciutat per criar als seus fills lluny de les mirades indiscretes en una granja en plena natura als afores d'un poble. Allà, espera que la hiperactiva Yuki i el temorós Ame puguin trobar-se a si mateixos i decidir si volen portar una vida d'humans o de llops…\nMillor autor de manga en actiu: Takeshi Obata\nAquest dibuixant de manga i dissenyador de personatges va guanyar el 1985 el Premi Tezuka amb la història 500 Kounen no Shinwa, el que li va permetre dedicar-se professionalment al món del manga. El 1989 comença la seva col•laboració amb la revista Shonen Jump amb el manga Nonno Cyborg G. La seva fama no deixa d'augmentar mentre segueix compaginant la seva feina com mangaka amb la seva faceta de dissenyador: de 1998 a 2003 triomfa amb Hikaru no Go, un manga guionitzat per Yumi Hotta ambientat en el món del go, un joc tradicional japonès. Però la seva popularitat arriba a cotes increïbles amb Death Note, un shonen atípic guionitzat per Tsugumi Obha que del 2003 al 2006 va mantenir en suspens els lectors de la Shonen Jump. És en les pàgines d'aquesta mateixa revista on, i de nou amb guió de Tsugumi Obha, torna amb magnificència amb BAKUMAN., una obra, de 20 volums i publicada de 2008 a 2012, ambientada en el món del manga professional. El seu treball més actual és l'adaptació al manga de All You Need Is Kill, la novel·la de ciència ficció escrita per Hiroshi Sakurazaka que recentment ha estat adaptada a la gran pantalla sota el títol de Al filo del mañana, film protagonitzat per Tom Cruise i Emily Blunt.\nMillor Fanzine: Cloak Sword de Dejà Blue Circle\nEl fanzine guanyador de l'edició d'enguany és obra del col·lectiu Déjà Blue, un cercle d'artistes, guionistes i col·laboradors el propòsit dels quals és publicar fancòmics de temàtica homoeròtica. Els seus projectes, de tot tipus, són sempre autoeditats i sense ànim de lucre.\nPublicat per Llop Segarrenc a les 11:12


Cap Vermell - Emotiu homenatge a Antoni Alcover, ex-batle de Capdepera\nEmotiu homenatge a Antoni Alcover, ex-batle de Capdepera\nReproduïm l'entrevista que Cap Vermell li va fer al número 95 de la revista, el novembre de 1988.\nAntoni Alcover Femenias, conegut com Toni "des Mar Azul", ens va deixar fa uns dies. Empresari gabellí que va ser regidor i batle de l'ajuntament de Capdepera entre els anys 1988 i 1991.\nAbans d'iniciar el ple ordinari de l'Ajuntament de Capdepera, de dia 3 de juny, se va fer un minut de silenci en el seu homenatge, com a regidor durant tres legislatures ( des de 1979 a 1995) i batle (1988 a 1991) del municipi.\nEl senzill i emotiu acte de comiat va comptar amb la presència de familiars, amics, personal de l'Ajuntament i tots els batles. L'actual batle, Rafel Fernández, inicià l'acte amb unes paraules elogiant la seva figura, el seu caràcter conciliador, el seu tarannà com cap dels treballadors municipals i el seu esperit de servei al municipi. Recordà que "eren uns anys on tot estava per fer. Durant la seva batlia es realitzaren gestions i millores importants a l'urbanisme local, com foren: la definició de zones preservades a Cala Agulla i Canyamel, el local de la tercera edat del Carrer Pizarro, sol·licitar la carretera de circumval·lació de Capdepera, el projecte de la plaça dels pins amb l'oficina de Turisme, l'avinguda Mediterrani, la millora d'Elionor Servera, el projecte d'embelliment de Cala Agulla i la seva font. També aspectes culturals com el certamen de pintura Vila de Capdepera, l'adquisició del Teatre municipal, i una llarga llista d'iniciatives." També recordà que "Antoni Alcover fou un empresari del sector turístic que des de 1979 a 1995 dedica part del seu temps personal a la vida política d'aquest municipi. Fou durant tres legislatures, en els primers consistoris democràtics, en les que un grapat de gent il·lusionada de diferents ideologies treballaven de forma conjunta pel benestar comú".\nPer acabar llegí la nota publicada el 28-10-1988 al Manacor Comarcal escrita per Jato, que feia referència a la seva presa de possessió com a batle.\nEn nom de tot el consistori donà el més sentit condol a tota la seva família i amics.\nActe seguit, en nom de tots els batles democràtics presents a la Sala, en Salvador Moll, recordà que En Toni era un inquer vingut a Cala Rajada que es casà a amb na Bettina i regentà l'hotel Mar Azul. S'implicà en la política local per a fer coses pel poble. "Tenia clar que l'Ajuntament esta per servir al poble. Si s'havia de modificar la llei per bé de la majoria se feia" recordà que va ser una persona volguda i estimada.\nL'acte acabà amb un minut de silenci i un fort aplaudiment en el seu honor.\nDes de Cap Vermell ens afegim donant el nostre sentit condol a la família i amics. Descansi en pau.\nEn el nº 94 de Cap Vermell, corresponent al mes d'octubre de 1988, publicàvem la noticia (a la secció plaça des Sitjar) de la presa de possessió d'Antoni Alcover com a batle de Capdepera i el mes següent ( novembre de 1988) publicàvem una extensa entrevista amb ell. Aquí teniu la notícia del nomenament de batle i un enllaç per si voleu llegir l'entrevista (pàgines 1o a 14 de la revista nº 95).


Quatre grups de Terrassa sonaran al Let’s Festival\nBounties és una de les bandes que actuarà en el Let's Festival\nÀmplia representació egarenca amb Bounties, Galgo Lento, Secundaria i Fotos de la novia\nÀmplia representació de Terrassa al Let’s Festival de L’Hospitalet de Llobregat amb quatre grups ben diferents. La dissetena edició del certamen tindrà lloc enguany del 3 de març a l’1 d’abril, i comptarà amb la participació de les bandes egarenques Bounties, Secundaria, Galgo Lento i Fotos de la Novia. La proposta té la voluntat de ” consolidar el circuit de música en directe, donant el suport a nous espais amb una dilatada trajectòria que són una de les fortaleses culturals des de l’àmbit privat”, i per això, es reparteixen en cinc sales de concerts més emblemàtiques de la localitat barcelonina.\nEn total, s’espera la participació de 43 bandes, agrupades en 23 concerts. Entre els artistes que encapçalen el cartell es troben Depedro, Manel, El Columpio Asesino, Rigoberta Bandini, La La Love You, Joan Miquel Oliver, Daniel Sabater o La Bien Querida. El concert d’inauguració el dia 3 de març tindrà lloc a la Salamandra i comptarà amb Depedro i Pablo Gómez Molina.\nPel que fa als grups terrassencs, els primers a saltar dalt de l’escenari seran els Bounties. Ho faran el divendres 11 de març, a les 19.45h, a l’Espai Zowie (una sala d’espai mitjà), acompanyats per la banda Shego. El quartet va ser el grup incubadora de la Casa de la Música de Terrassa l’any 2019, i van rebre les ajudes de Producció de Directe i Enregistrament a l’Estudi el mateix any. L’endemà, el dia 12 de març, serà el torn de Secundaria, a la mateixa sala i a les 19.30h, i acompanyats pels Axolotes Mexicanos. El grup tot just va estrenar fa uns dies el seu primer treball discogràfic del qual ja n’havia fet dos avançaments.\nEl pròxim divendres 18 de març serà el torn de Galgo Lento, l’alter-ego de Martí Galan, que serà un dels grans teloners de la consolidada banda Manel. Serà a la Sala Salamandra, a partir de dos quarts de vuit del vespre. El cantautor de Terrassa va ser becat l’any passat amb ajudes KM.0, Gravació de Videoclip i Raw Sessions. Finalment, el divendres 25 de març, a les vuit del vespre, el grup amb participació egarenca Fotos de la Novia a la sala El Pumarejo, que enguany s’han endut la Beca de Gravació de Videoclip.


Josep Vila Jover - L'Auditori Digital\n©Josep Vila Jover\nNascut a Granollers el 1970, va estudiar direcció coral amb Enric Ribó, Conxita Garcia i Christian Grube. És el director artístic de la Societat Coral Amics de la Unió, entitat centenària que compta amb un projecte educatiu en forma d’escola de música amb més de mil alumnes i un consolidat projecte coral amb més de deu formacions en actiu. En aquesta institució hi dirigeix Veus – Cor Infantil Amics de la Unió, cor de veus blanques, i el Cor de Cambra de Granollers. Juntament al Cor Jove Amics de la Unió, els tres cors són formacions residents al Teatre Auditori de Granollers.\nAquests cors han actuat en les temporades estables de Palau de la Música Catalana, L’Auditori de Barcelona i el Gran Teatre de Liceu, on ha col·laborat amb Edmon Colomer, Jordi Savall, Lluís Vilamajó, Robert King, Manel Valdivieso, Álvaro Albiach o Rubén Gimeno. Com a director, també és convidat regularment a tallers i festivals com l’Europa Cantat (2018) a Estònia, on va realitzar un taller juntament amb el director hongarès József Nemes, la Trobada de Cors “El Canto Nos Une” a Colòmbia (2018) o el Missoula International Choral Festival als Estats Units (2019).


La 4a edició de la Fira ViBa tanca amb bons resultats a l'Anònima\nLa 4a edició de la Fira ViBa tanca amb bons resultats a l'Anònima. Foto: AJM\nA la plana de l'Om, tretze fotògrafs interpreten la idea del cercle a l'exposició de Foto Art Manresa dins el projecte Vi_suals, aquesta és visitable fins al 13 de juny. El mateix dissabte es van presentar dos curts cinematogràfics a l'auditori de la Plana coordinats en aquest cas per Cineclub Manresa i també lligats amb un celler. En aquesta edició, les botigues de vins han estat les protagonistes dels tastos de vins de la ViBa, una mesura que tenia per objectiu donar a conèixer el comerç de proximitat i dinamitzar les botigues i ambaixadors dels vins del territori.\nLes visites a diferents espais emblemàtics de Manresa i el Bages també han aplegat un centenar de persones. Acaba una edició de la Fira ViBa en la que per part de l'organització es valora que s'han assolit completament els objectius de posicionar els vins de proximitat i el patrimoni d'una terra amb una llarga història lligada a la vinya i el vi.


ERC en una cruïlla històrica: Autonomia o Independència La República\nERC en una cruïlla històrica: Autonomia o Independència\nLa consulta a la militància republicana reforçaria sens dubte el partit sigui quina sigui la seva decisió.\nJoan Puig 18/12/2019\nDiario.es, dirigit per Ignacio Escolar, una persona molt ben connectada amb l’esquerra espanyola i amb l’entorn d’ERC proper a Rufián i Tardà, ahir va publicar que republicans i socialistes tenien un acord gairebé tancat, a l’espera d’un darrer document que en concretés els detalls i que, casualment, seria aprovat pel Consell Nacional dels republicans convocat d’urgència dilluns vinent, també casualment després de la decisió del Tribunal de la UE.\nLa notícia va sacsejar les xarxes, i fonts oficials d’ERC ho van desmentir contundentment a La República. Segons ha explicat Jordi Basté a El Món a RAC 1 -recordem que està molt ben connectat amb els sectors dels republicans que fa temps que treballen a favor de la investidura de Sánchez- la filtració d’Escolar ha provocat una forta emprenyada a la direcció republicana. Caldria matisar, sobretot, que l’emprenyada afecta la part de la direcció que no veu de cap de les maneres l’abstenció a canvi de promeses sense consistència que, tal com explica El Diario.es, són promeses que recorden l’etapa Zapatero.\nAclarida aquesta desinformació, no és menys cert que els republicans es troben en una cruïlla històrica: el PSOE i Podemos no tenen més remei que arribar a un acord amb ERC. Aquesta responsabilitat comença a pesar entre els republicans, ja que el PSOE, és a dir l’Estat Espanyol, no vol donar cap compromís de resolució política al conflicte existent, fet que provoca una situació complicada a l’històric partit independentista per excel·lència.\nEl calendari també ho complica tot. Si demà el Tribunal de Justícia de la UE li dóna la raó a Junqueras, i en conseqüència (encara que no de manera immediata) també a Puigdemont, Comín i Ponsatí, la pressió augmentarà cap als republicans poques hores abans d’un Congrés Nacional que, en principi, semblava tranquil i controlat, però que, ara que els militants republicans veuen que es mouen acords i que potser no en seran informats, és probable que no ho sigui tant.\nLa direcció d’ERC faria bé de parlar clar a les seves bases i als seus votants. Si el desmentiment d’ahir era fals i volen acabar abstenint-se, farien bé que dissabte vinent ho expliquessin amb claredat al Congrés Nacional republicà i que es comprometessin a realitzar una consulta vinculant a la militància sobre el document que, segons explica el Diario.es, ja tindrà a punt la direcció del partit.\nAixí i només així es reforçaria la decisió sigui quina sigui.\nNo fer-ho i deixar la decisió per al Consell Nacional d’ERC pot ser letal, com ho va ser la decisió per aprovar el finançament ara fa 10 anys amb el govern del PSOE, que va comportar la caiguda electoral dels republicans, la sortida de Joan Puigcercós i l’arribada d’Oriol Junqueras. La consulta a la militància republicana reforçaria sens dubte el partit sigui quina sigui la seva decisió.


L'Espanyol accedeix al lideratge del grup amb els suposats reserves - Regió7 :: El Diari de la Catalunya Central\nL'Espanyol accedeix al lideratge del grup amb els suposats reserves\nep 24.10.2019 | 23:42\nCampuzano va donar la victòria a l'Espanyol amb el seu gol STOYAN NENOV/efe\nCampuzano va donar la victòria a l'Espanyol amb el seu gol\nL'Espanyol segueix amb la seva gran trajectòria continental, i ha ampliat a 24 el nombre de partits sense conèixer la derrota, després de derrotar el fins ahir líder del grup H de la Lliga Europa, el Ludogorets. Un gol de Víctor Campuzano, que va aprofitar una pilota llarga després d'un refús abans del primer quart d'hora de joc, va convertir en realitat la superioritat de l'equip damunt del terreny de joc.\nL'entrada de Vargas va esperonar l'atac blanc-i-blau a la represa, però també és cert que els locals van intentar-ho mitjançant Marcelinho i Moti. En el tram final, el setge búlgar va propiciar l'expulsió de Javi López.\nEl Sevilla venç i el Getafe cau\nPel que fa als altres dos equips de la lliga estatal, el Sevilla va derrotar per 3-0 el Dudelange, amb dos gols de Vázquez i un de Munir, i el Getafe va perdre a casa contra el Basilea (0-1), amb gol de Frei.


Paraules vessades, paraules begudes | albertlarrosa\nParaules vessades, paraules begudes\n14 gener 2013 – 12:15\nArxivat a històries, K-Tarsi\nSota el llençol, humit per la suor de l’amor, la seva pell brillava com un foc de passió. Suau, d’alabastre polit, tèbia.\nEns llegíem en un silenci trencat només per les olors. Ens llegíem amb les mans i els peus, amb el pit i els ulls, amb la panxa i els llavis. Lletres d’olor, paraules de gust i frases de tacte.\nBevíem aquelles paraules, l’un de l’altra, com si haguéssim travessat un desert. Cada centímetre d’aquella pell, cada segon de la seva mirada, cada gota d’elixir era un compendi, eren toms i toms, enciclopèdies senceres de passió. D’una passió en estat pur, sense demà, sense ahir. Sense altra que tu i jo. Sense allí ni preguntes.\nAquelles paraules arribaven directes al moll de l’os, provocant un allau de reaccions. Cada lletra, un petó. Cada síl·laba, una carícia. Cada paraula una abraçada. Cada frase, un món.\nTocàvem el cel un cop rere l’altre. Cada volta més amunt. I mentre quèiem, ens tornàvem a llegir, flotant, ingràvids. I tornàvem a tocar el cel, i tornàvem a caure, en una successió que semblava no tenir fi.\nVa ser llavors, quan l’alba va despuntar i va omplir de llum el tàlem, que ella, acaronant-me amb les mans, va començar a vessar-me paraules al damunt. Sortien de la boca i em mullaven en un bany tebi i dolç. Com un nèctar que d’una flor sortís, aquelles síl·labes, una rere l’altra, omplien el breu espai que volta la meva pell.\nMai unes paraules pronunciades havien produït aquell efecte en mi. Nascudes del volcà de la seva gola i modelades poc a poc a la forja dels seus llavis, la llengua i les dents, travessaven les olors fins a dipositar-se, suaus i tendres, damunt del meu cos.\nMica en mica, aquell líquid amniòtic em feia flotar, ingràvid, plaent. Mentre ella seguia vessant-me paraules al damunt, omplint el sac vitel·lí d’allò que ja era el nostre amor.\n« De com l’Ulisses li va salvar la vida a l’Albert, dues vegades.\nL’home tranquil »


Crònica sobre el concert de Santa Cecília | card.cat\nCrònica sobre el concert de Santa Cecília\nPublicat el 30 de novembre de 2015 per Eugenia Jaume\nEl passat dissabte 28 de novembre va tenir lloc el tradicional concert a Santa Cecília ofert per la banda de música de Sant Llorenç. El lloc triat fou l’església de Sant Llorenç i el motiu principal fou commemorar un recordatori a l’amo en Biel, tan present en tots nosaltres, i la presentació del nou director de la banda, el santanyiner Joan Sbert Ferrando. El concert començà amb la intervenció del batle del poble: Mateu Puigròs i posteriorment el tradicional discurs de la presidenta, Mª Eugènia Jaume:\n“Bon vespre a tothom i benvinguts un any més al tradicional concert de santa Cecília.\n2015, ha estat un any de canvis, de retorns, de noves oportunitats i de grans moments. Però també ha estat un any difícil, d’intranquil·litats, d’anècdotes i d’algun “fins aviat”.\nMiquel Andreu, molt peculiar, sempre sabies com fer-nos pensar, com treure’ns una rialla i sabies com fer que les teves informacions arribessin a port, per això, i per la teva rialla picaresca, et recordem amb alegria i amb els bons moments viscuts. Trobem que avui no és el moment més indicat per fer-te un reconeixement a la teva altura, fa poc que has partit i preferim deixar a la teva família un marge perquè puguin assistir al teu concert i recordar-te així com et mereixes. Moltes gràcies pels moments i per la teva música amic i company.\n17 de gener de 1973, corrien les festes de Sant Antoni i el poble de Sant Llorenç feia 16 anys que no sentia el vals de Sant Antoni interpretat per la banda de música. Va ser en aquest moment, que tu Biel, juntament amb altres músics va decidir sortir per les beneïdes sobre una carrossa, tot sonant les notes d’aquesta peça: Sant Llorenç tornava a tenir banda. Has passat 42 anys d’història interpretant cada gener les notes d’aquest vals, primer dintre de la carrossa i sense aturar, després a peu, de fogueró en fogueró, de Cala Millor, Sa Coma, s’ Illot, Son Carrió i Sant Llorenç. Eres incansable i complidor, has sabut dur 42 anys de músics, canviant les cares que veies any rere any, i quedar entre tots nosaltres fins al punt, que, actualment, assaig rere assaig surtin expressions com: “En Biel a això no ho consentiria”, o, “ell mai es queixava, l’hi agradava tocar de tot”, la música era la teva vida.\nCreus que has passat desapercebut, però no! Tothom et recorda cada dia de concert i d’assaig, no podem oblidar com t’enfadaves si te deien l’amo, i com t’agradava sortir de viatge i venir a compartir la música amb tots nosaltres, sempre deies que el jovent era especial. Per tu, pel teu fiscorn i per la teva música, et volem donar les gràcies per aportar una mica de seny a cada un de tots nosaltres i, aportar 42 anys d’història al poble de Sant Llorenç, i no hi ha millor manera per fer-ho que regalant-te la música, és per tu. Gràcies amic i company.\nAnem a donar pas al començament de la primera part del concert, com ja he especificar, ha estat any de canvis, ara, presentar-vos el nou director de la banda. Joan Sbert Ferrandi, músic jove que forma part de la banda de música del poble que el va veure néixer, Santanyí, com a clarinetista, també forma part de la Jove Orquestra de Madrid amb el mateix instrument. Clarinetista i director, s’ha format a mans de l’escola del mestre Navarro”\nA la primera part la concert, la banda de música, va interpretar el pasdoble “Como las propias Rosas”, el preludi de “El anillo de hierro”, “La Storia” i “Pasadena” de Jacob de Haan, a aquesta darrera, destacar el “solo” de Maria Àngela Sureda.\nA l’entremig va ser el moment de presentar els nous membres de la banda de música, els components que han entrat aquest any, han estat, Maria Àngela Sureda Sansó i Jaume Rossello Girart al Saxofon, i Maria Galmés Carrió i Xisca Riera Llodrà a la flauta. I com no, commemorà aquells músics que enguany feien 10 anys en la banda, que aquest any són Oriol Jarenyo, Catalina Miquel Carrió i Isabel Sastre Galmés, dos dels quals, estudien fora.\nLa segona part del concert va ser el moment d’interpretar “Concerto d’amore” de Jacob de Haan i “Highlight from “Chees”” de Johan de Meij, gran obra d’aquest autor.\nDes d’aquí només queda donar les gràcies a tots els músics que han estat durant tots aquets anys al costat de la banda, especialment els que avui en dia assaig rere assaig aporten essència a la música llorencina. També agrair al públic assistent i a l’ajuntament, el batlle Mateu Puigros i la regidora de Cultura Dolors Sánchez, pel suport que sempre ens donen.\nAquest article s'ha catalogat com a Local, Música per Eugenia Jaume. Afegeix a les adreces d'interès l'enllaç.


HORARIS TEEN 2\nHoraris de l’assignatura de Llenguatge Musical -1 classe d’1h/setmana col.lectiva-\nEls horaris dels grups de llenguatge de totes les edats i de tots els nivells del programa d’estudis es distribueixen de dilluns a divendres a partir de les 17h.\nA partir de la prova de nivell, us informarem dels horaris en els quals es realitzen les classes del grup o grups de llenguatge musical més adients al nivell, l’edat i les característiques personals del vostre fill o filla.\nHoraris de l’assignatura d’instrument -1 classe de 30 minuts/setmana individual-\nLes classes d’instrument individual es poden realitzar també de dilluns a divendres des de les 10:30 fins les 22:00. Les classes que s’imparteixen als centres MusicActiva es solen fer en horari de tarda quan els nens i nenes surten de l’escola. Les classes que s’imparteixen en extraescolar, es fan en horari de tarda i també en franja de migdia a les pròpies escoles.\nLa coordinació de l’horari de la classe d’instrument s’inicia un cop realitzada la matriculació, en funció de la disponibilitat dels professors de l’equip pedagògic MusicActiva i en funció també de la informació que ens doneu a la BUTLLETA d’HORARIS DISPONIBLES, que és la que ens permet coordinar la classe d’instrument en un horari compatible amb la resta d’activitats que pugui realitzar el vostre fill/a.\nHoraris de l’assignatura de laboratori d’instrument\n-1 classe de 30 minuts/setmana -en grup reduït-\nLes classes de laboratori d’instrument es fan també de dilluns a divendres des de les 10:30 fins les 22:00 de manera coordinada amb l’horari de les classes d’instrument i de llenguatge musical i amb el propòsit que l’alumne pugui realitzar totes les classes en 1 o 2 dies en funció de les circumstàncies de l’alumne i de la disponibilitat horària de famílies i escola. Els horaris de les classes de laboratori d’instrument es coordinen de manera que els nens i nenes puguin treballar en petits grups d’alumnes que toquen el mateix instrument i que cursen el mateix nivell del Programa d’Estudis.\n- dels 12 als 16-18 anys -


El Govern proposarà divendres l'ajornament del 14-F si no hi ha un consens alternatiu entre els partits | Reusdigital.cat diari de Reus. Notícies i actualitat del Camp de Tarragona\n13 de Gener de 2021, per\nImatge d'una trobada del reunió del Consell Executiu del Govern en funcions a Palau\nEl Govern proposarà divendres l'ajornament del 14-F si no hi ha un consens alternatiu entre els partits. Així ho confirmen a l'ACN diverses fonts de l'executiu i dels partits que el conformen. La prioritat és que la taula política tingui quòrum, però si no és possible el Govern en funcions posarà damunt la taula l'endarreriment electoral. La nova data se situaria entre maig i juny, segons una part de l'executiu. Des de diferents conselleries implicades en la gestió de la pandèmia subratllen que la situació és molt complicada i que els pronòstics no son bons.\nTot i que insisteixen a esperar a divendres, l'escenari d'ajornament electoral pren força. L'executiu vol assegurar les "millors condicions" pel procés electoral i per la ciutadania. Fonts de la meitat de l'executiu que controla JxCat asseveren que res fa pensar que la situació sanitària i epidemiològica hagi millorat a finals de gener (quan començaria la campanya electoral) ni tampoc a mitjans de febrer.\nLes dades, doncs, no son gens positives, de manera que l'executiu assumirà la seva responsabilitat i proposarà als partits l'ajornament electoral. Abans, però, el Govern i els partits que en formen part treballaran per trobar un consens. Les mateixes veus també indiquen que, en cas d'endarreriment electoral, la nova data se situaria a finals de primavera: entre maig i juny. Es calcula que aleshores ja s'hauria acabat la tercera onada, i s'espera que la situació sanitària i epidemiològica seria millor, i més propensa a celebrar les eleccions al Parlament.\nA més, des de Junts també constaten que la situació és, en part, culpa de la "repressió" de l'Estat, i insisteixen que les dificultats per posar les urnes son conseqüència de la inhabilitació de l'expresident de la Generalitat Quim Torra. Des de la meitat del Govern que controla ERC asseguren a l'ACN que el posicionament que prengui l'executiu serà conjunt, tant per part dels republicans com de JxCat. A més, reiteren que la seva primera opció serà sempre buscar el consens dels partits a la reunió de divendres, i optar per la solució que en pugui sortir.\nLes mateixes fonts han explicat que cal assegurar "el millor" pel procés electoral, i que els escenaris que es preveuen per mitjans de febrer no són positius: "Esperarem a divendres", han insistit. També han criticat el posicionament del PSC de voler mantenir les eleccions, per veure'l electoralista. Finalment, els republicans han assegurat que, si el Govern decideix ajornar els comicis, ERC "s'hi sumarà". Malgrat tot, han destacat que el país està a punt per celebrar les eleccions el 14-F. Han admès, però, que el que donaria més seguretat als electors i ajudaria a la participació seria ajornar-los.


Els pilots Repsol de MotoGP i trial amb els Jocs del Mediterràni 2017 | Tarraco Arena Plaça\nEls pilots Repsol de MotoGP i trial amb els Jocs del Mediterràni 2017\nTrial i Show, una jornada fantàstica a mans dels millors\nEls pilots, el passat 30 de setembre, van visitar l’amfiteatre romà i van ressaltar la labor dels voluntaris, al voltant de 3.500, com una de les claus perquè l’en el qual participaran 33 disciplines esportives i 4.000 esportistes internacionals sigui tot un èxit. També van visitar la planta que Repsol té en territori tarragoní i com a final d’aquesta acció de promoció van escalfar motors davant un públic de gairebé 4.000 persones.\nRepsol, patrocinador d’aquests jocs, ha donat el seu suport des de l’inici del projecte, quan estava en fase de candidatura i era una il·lusió. La marca molt lligada als esdeveniments esportius ha demostrat amb aquesta acció el seu compromís amb l’entorn en el qual té un dels seus complexos industrials i en el qual treballen més d’1.500 persones.\nCom t’explicàvem a l’inici, la jornada va finalitzar amb una exhibició d’aquests campions del motor en la Tarraco Arena Plaça davant gairebé 4.000 espectadors.\nEs va tractar d’un esdeveniment solidari, que entra dins del compromís de la marca amb el territori, i la seva recaptació (11.781 euros) ja ha estat lliurada a la Escola Solc, dedicada a l’educació de nens amb necessitats especials, on els pilots, incloent a l’actual campió del món de MotoGP Marc Márquez i campió del món de Trial Toni Bou entre uns altres, van visitar l’escola durant el matí.


Feliç dia de la dona treballadora! : Passeig de Gràcia\nBrowse: Home / Feliç dia de la dona treballadora!\nDes de fa més d'un segle que celebrem el 8 de març però encara queda un llarg camí per recórrer.\nCategoria: Shopping | 8 març, 2013\nJa fa més de 100 anys que el 8 de març celebrem el Dia Internacional de la Dona. La lluita constant de les dones per aconseguir l’equilibri social i el seu desenvolupament íntegre com a persones. La celebració va estretament lligada al concepte de “dona treballadora”, en el qual s’assenta la reivindicació de la memòria de les màrtirs i heroïnes de la classe obrera, responsables de forjar els drets i condicions on es desembolica la dona actual. No obstant això, encara a dia d’avui, el Dia Internacional de la Dona es veu entelat per dades colpidores que evidencien que encara queda un llarg recorregut per fer a nivell social i laboral.\nEl sector femení segueix sent per antonomàsia el sector de la moda. O almenys és un dels primers que ens ve a la ment quan parlem d’elles. Les dones són les que més temps i diners inverteixen en la moda i també són majoria en les plantilles de les empreses, tant en les botigues com en les oficines.\nRosa Clará, TCN o Bimba i Lola són dos bons exemples de companyies espanyoles fundades i liderades per dones. També podem destacar la figura de Marta Valls al capdavant de Indústries Valls, grup industrial de llarga tradició a Catalunya, propietari de Punto Blanco, entre d’altres.\nLa proposta de la Comissió Europea especifica que almenys el 40% dels llocs no executius dels consells d’administració haurien de ser ocupats per dones a partir del 2020. Però si ens fixem en les grans companyies, els nombres no s’apropen (ni des de lluny) als requerits.\nQuan ens fixem en les cúpules de les grans companyies espanyoles, veiem que són minoritàries les empreses del sector moda en les quals dones ocupen càrrecs directius. No obstant això, cada vegada són més les que aconsegueixen anar escalant posicions o directament emprendre nous projectes.\nInditex i Mango són dos bons exemples que ens queden més a prop. Un home en el cim de l’empresa envoltat de les millors. Tant Amancio Ortega com Isak Andic, dos dels més grans empresaris del país, han sabut crear estructures empresarials en les quals abunden el sector femení. En el grup gallec, Rosalía Mera (primera dona d’Ortega), va tenir un paper clau en el desenvolupament inicial de la companyia com a part del consell d’administració Inditex. Actualment, Irene Ruth Miller i Flora Pérez Marcote (actual esposa del propietari) formen part del consell d’administració. A més, Eva Cárdenas i Carmen Sevillano lideren Zara Home i Oysho respectivament.\nPer la seva banda, Mango sí que compta amb dones en el seu comitè de direcció. Puri Campos, María Jesús García, Ceci Lozano, Eva Rello i Elena Carasso copen el 50% dels llocs del comitè. Aquesta última és la responsable de l’àrea de e-commerce de Mango.\nAltres empreses familiars espanyoles com Tous, Adolfo Domínguez o Macaró compten amb una destacada presència femenina encara que els llocs de rellevància estan ocupats pels homes de la casa.\nAvui us deixem amb un vídeo de Max&Co (la germana petita de Max Mara, creada per Achille Maramotti i que actualment porta la seva filla Ludovica Maramotti al costat dels seus dos germans) una de les últimes incorporacions al Passeig de Gràcia que mostra el dia a dia d’una dona dinàmica, moderna i, sobretot, treballadora. Feliç dia a totes!


Ampa Institut Bellulla Canovelles: HOME, història d'un viatge\nDe vegades ens hem d'aturar per fer consciència. Avui us proposo veure aquest documental que s'està distribuint de manera gratuïta, amb l'intenció de fer un pensament sobre com ens relacionem amb el Món que ens empara.\n* Quina és la petjada, que fa 200.000 anys, està deixant l'esser humà?\n* Quines són les conseqüències de l'acceleració de la nostra activitat?, sobre tot en els darrers 50 anys.\n* Som víctimes de nosaltres mateixos?\n* El pes demogràfic, pot acabar amb 4.000 milions d'anys d'existència de la vida a la Terra?\nL'expert documentalista Yann Arthus-Bertand, trasplanta tota la seva experiència adquirida a l'Àfrica, per apropar-nos a una visió del Món amplia i històrica, que va des de la ciutat fantasmagòrica de Pripiat a Ucraïna, a prop de Txernòbil, fins una reflexió d'una altra ciutat abandonada, com va ser la majestuosa Petra. El desaparegut Mar d'Aral, entre el Kazakhstan i l'Uzbekistan, un cementiri de grans vaixells ancorats en un desert. Un repàs a tot el Globus, ratllat per meridians, un repàs als nostres excessos i a les possibilitats de canviar un rumb devastador.\nSi no pots dedicar gaire temps, mira'l de mica en mica. Ara, el més possible és, que no el puguis deixar de veure tot seguit, d'un sol cop, per la seva imatge, per la banda sonora, per la veu que t'acarona, i sobre tot pel seu contingut. Ciència fàcil d'entendre, des del principi fins els nostres dies.\nEl podem veure a YouTube:\nEl podem descarregar gratuïtament des de:\nPublicat per Xavier Josep Plens a 12:02\nEL 25N PENSA EN L'EDUCACIÓ


164 On és l’oposició? – El NAS de Cardedeu\nEl NAS núm. 164 – octubre 2016 .\nOn és Wally? és una col·lecció de llibres per a infants en els que a cada pàgina apareix una il·lustració plena d’objectes i personatges i l’objectiu és trobar el protagonista, en Wally. Doncs seguint una mica el símil, podríem també recopilar tot un seguit de plens, com el del passat mes de setembre, i treure la col·lecció “On és l’Oposició?” que podria fins i tot resultar divertida i entretinguda i fer acostar més gent a les sessions plenàries de la Casa de la Vila. Entre les abundants explicacions i argumentacions dels ponents de cada punt de l’ordre del dia, sobretot les que fa l’alcalde Oliver, el repte consistiria a percebre el mínim rastre d’oposició a l’hora d’argumentar amb cert coneixement de causa i la necessària contraposició d’alternatives i projectes per damunt dels cada vegada més habituals silencis o el clàssic “res a dir” dels grups de l’oposició. Amb el regidor de Gent pel Canvi absent (en el sentit literal de la paraula) del ple; el del Partit Popular cada vegada més pansit i passiu (potser per això les sigles PP); el trio socialista que malda per acostar-se encara que sigui una mica a aquell PSC punyent i exigent que liderava Montserrat Cots; i les tres regidores convergents, descol·locades entre el que van ser, el que podrien haver estat i el que són a dia d’avui; la missió d’una ràpida localització d’elements opositors en la maresma cupaire i republicana esdevé quasi impossible.\nLes persones que assistim al ple de públic, la gent de RTV Cardedeu que el cobreix televisivament, i tots aquells rars espècimens que puguin seguir les retransmissions des de casa seva, exigim una mica més d’intensitat a partir d’ara. Volem veure plens com els d’abans; com aquells d’acalorades discussions numantines entre en Comas i en Baizan, o les envestides dels tres tenors (Orozco, Jallé i Gesa) fustigant a l’alcalde Quim Om, o quan l’oposició feia perdre els papers i els nervis a l’erràtica Calamanda. Per molt bé (o malament) que ho pugui estar fent l’actual equip de govern, l’oposició ha de ser-hi i fer-se notar; no només pel compromís subscrit amb l’electorat sinó també per una bona qualitat democràtica i riquesa política al nostre poble. Si no, al final, i per acabar fent un altre símil ara amb el món esportiu, guanyar per incompareixença de l’adversari serà legal i legítim, però certament incomplert.\nBe the first to comment on "164 On és l’oposició?"


El film s'estrenarà l'octubre del 2012, un mes abans de les presidencials dels Estats Units\nREDACCIÓ Barcelona 11/08/2011 14:13\nEls realitzadors de la pel·lícula que explica la missió que va posar fi a la vida d'Ossama bin Laden estan rebent ajuda del Pentàgon, però el portaveu de la Casa Blanca, Jay Carney, ha assenyalat que no s'ha proporcionat informació confidencial. D'aquesta manera la Casa Blanca ha respost a Peter King, el representant dels republicans al Comitè de Seguretat Nacional, que dimecres va demanar explicacions sobre els contactes entre l'administració d'Obama i els responsables del film.\nLa pel·lícula, dirigida per Kathryn Bigelow i escrita per Mark Boal, està basada en un dels principals èxits del mandat d'Obama i s'estrenarà l'octubre del 2012, un mes abans de les eleccions presidencials dels Estats Units. Aquesta coincidència es va ressaltar en una columna en el diari New York Times, que sostenia que el film ajudaria Obama en la seva reelecció. Poc després, el representant republicà va reclamar que s'investigués si s'havia donat “accés a la informació sobre la missió més secreta de la història”.\nEl coronel del cos de marines dels Estats Units, Dave Lapan, un dels portaveus del Pentàgon, va confirmar que el departament de Defensa col·labora amb Kathryn Bigelow i Mark Boal, a l'hora d'explicar detalls de l'assalt que va posar fi a la vida de l'autor intel·lectual dels atemptats de l'11-S. Bigelow i Boal –que ja van treballar junts en la pel·lícula guanyadora d'un Oscar En terra hostil– van començar aquest projecte abans que Bin Laden fos assassinat el maig d'aquest any a la ciutat pakistanesa d'Abbottabad.\nEl Pentàgon té una oficina permanent de mitjans d'entreteniment, formada per dues persones, que es dedica a assistir directors de pel·lícules, de televisió i de videojocs. En aquest sentit, Dave Lapan explica que l'ajuda que s'està proporcionant a Bigelow i Boal no és diferent de la que s'acostuma a donar a la resta de produccions i va puntualitzar que en cap cas “es parla sobre informació classificada”, tal com va afirmar el republicà Peter King.


Diari d'un mestre d'escola: "Stalingrado", de Stephen Walsh\nTítol: Stalingrado (1942-1943). El cerco infernal\nNº de pàgines:175\nExcel·lent llibre il·lustrat sobre la Batalla d'Stalingrad escrit per Stephen Walsh, catedràtic d'estudis bèl·lics a la Reial Acadèmia Militar de Sandhurst, on va estudiar també Antony Beevor, autor d'obres de temàtica idèntica sobre la Segona Guerra Mundial. "Stalingrado" és un text històric que, amb ajuda de mapes i fotografies, explica pas a pas el desenvolupament d'aquells fets, des dels primers dies d'invasió alemanya a la Unió Soviètica fins a la rendició nazi i les batalles que es produïren posteriorment durant la llarga marxa del Exèrcit Roig cap a la seva victòria a Berlín. Escrit amb un estil molt senzill, que prova de fer fàcil la sempre complicada narrativa sobre temes bèl·lics, el llibre aclareix conceptes com Blitzkriek (guerra llampec) i Kesselschlacht (batalla d'anihilació), estatègia i tàctica militars, operacions Barbarossa i Urano, Vernichtungschlacht (victòria en una sola campanya) i Lebensraum (espai vital). Ens parla també dels mariscals Zhukov, Txuikov, von Manstein i Paulus. De Hitler i Stalin.\nTanmateix, l'autor no aprofundeix en les vivències de tots aquests personatges (potser perquè no era el seu objectiu) i es troben a faltar més fets anecdòtics (que sí s'expliquen al llibre de Beevor sobre Stalingrad), tot i que certs esdeveniments quotidians que s'hi relaten son prou interessants. A destacar, per exemple, els ratolins que es menjaren els cables dels Panzers, els problemes de salut de Txuikov i Paulus o el duríssim patiment final dels soldats alemanys.\nLes descripcions sobre el posicionament dels diferents exèrcits, cossos, batallons, divisions i unitats durant les nombroses confrontacions entre els dos exèrcits resulten molt complexes, tant en aquest llibre com en tota la bibliografia que tracta sobre les guerres modernes. En primer lloc, perquè sempre és complicat descriure la col·locació física d'un grup de persones en un lloc desconegut per a la majoria dels lectors, amb constants referències a ciutats, pobles, ponts i rius. En segon lloc, perquè l'estratificació i estructuració dels dos exèrcits fou diferent en el cas dels soviètics i els alemanys.\nEn definitiva, es tracta d'un llibre fonamental per tal d'endinsar al lector en un dels capítols de la història del segle XX més sagnant i, alhora, més interessant i definitiu. Una lectura, per cert, que resulta imprescindible abans de viatjar a l'actual Volgograd.\nPublicat per Un mestre d'escola a 18:03\nEtiquetes de comentaris: Lectures 2011, Nazis, Stalin, Stalingrad, URSS


Un total de 19 empreses, en la seva majoria companyies, secunden amb el seu patrocini la iniciativa del Col·legi de reinventar la Setmana Mundial i transformar-la en un esdeveniment digital molt especial\nPer a poder dur a terme una iniciativa com la Setmana Mundial digital és imprescindible comptar amb els recursos econòmics per a afrontar els costos d'un projecte de qualitat. En aquest sentit, el Col·legi se sent molt afortunat per poder comptar, un any més, amb el patrocini de la immensa majoria de les companyies que operen en el nostre mercat i també d'algunes empreses proveïdores de la mediació.\nAl marge de l'aportació de recursos econòmics, les companyies s'impliquen també en l'elaboració de la proposta de continguts. Els principals patrocinadors tenen un paper més actiu que mai en aquesta edició tan especial de la Setmana Mundial.\nEls CEOs dels vuit principals sponsor participen enguany juntament amb un expert seleccionat per cada companyia en ‘Diàlegs de futur’. Converses ajusto a una temàtica concreta diferent en cada cas i que ens aportarà reflexions sobre l'avenir. Una contribució de valor per a tots els participants en la Setmana Mundial digital.\nCom en edicions anteriors de la Setmana Mundial, l'organització divideix en tres categories la sponsorització de l'esdeveniment, en funció de l'aportació econòmica i, en conseqüència, dels beneficis en termes de presència de marca i comunicació de cada empresa. Els tres nivells són: patrocinador, col·laborador i suport.\nActualment, la llista de sponsors confirmats és la següent:\nPatrocinadors: Allianz, ARAG, AXA, CA Life, Catalana Occidente Seguros, DAS, FIATC i Zurich.\nColaboradors: DKV, Generali i Reale Assegurances.\nSuport: Asefa, Gecose Software, Liberty Seguros, MGS, MPM, Mutua de Propietarios, Plus Ultra i SOS Internacional.\nA tots els sponsors, el Col·legi els vol agrair, una vegada més, la magnífica resposta i el suport que sempre ofereixen a les nostres iniciatives. Enguany, el reconeixement és encara més gran, ja que les circumstàncies no són fàcils per a ningú. És una magnífica notícia per a la mediació i per al sector en el seu conjunt, que les companyies considerin que és necessari que els valors i propòsits de la Setmana Mundial no faltessin a la seva cita anual. Moltes gràcies.


Can Canyamars, pacte per a l’impuls final del procés d’urbanització - Marc Bosch de Doria\nDivendres, 25 d'octubre de 2019 | 10:28h\nEl Ple de l'Ajuntament de Dosrius celebrat el passat 23 d'octubre va aprovar per unanimitat la Moció per a l’impuls del procés d’urbanització de Can Canyamars, a proposta del grup municipal d'Esquerra Republicana de Catalunya. L'objectiu del text votat és blindar la continuïtat del procés d’urbanització reactivat en el mandat 2015-2019. D’acord amb el que vam avançar al programa de les eleccions municipals, proposem un pacte amb la resta de grups municipals i amb la comunitat de propietaris per tal de consensuar un pla d’execució, amb l’ordre de les fases i un calendari. Un acord polític que doni garanties als veïns i veïnes de Can Canyamars del ferm compromís de l’Ajuntament de Dosrius amb el projecte, governi qui governi.\nL’Ajuntament de Dosrius va aprovar, a l’any 2017, la Modificació del Projecte refós d’urbanització del sector de Can Canyamars. Separació per fases, projecte que s’ha començat a executar entre els anys 2018 i 2019. El document no predetermina en quin ordre ni calendari s’executaran les 30 fases. Molt probablement el procés d’urbanització anirà més enllà d’un mandat polític de quatre anys i, en cas de canvis polítics, la continuïtat i el ritme d’execució del projecte estaran subjectes a les prioritats dels governs municipals.\nD'aquesta manera, volem que tots els partits ens comprometem a mantenir la partida al pressupost municipal, cada any, d’acord amb les fases previstes; solucionar de forma urgent els dèficits urbanístics greus que suposen un risc en la seguretat viària i de les persones; recepcionar totalment o parcial els serveis correctament executats per tal que l’ajuntament en pugui fer el manteniment de forma immediata; i proposem iniciar els tràmits per integrar la xarxa de subministrament d’aigua d’ús domèstic de Can Canyamars a la xarxa i servei de la resta del municipi.\nCelebrem que tots els grups municipals, inclosos el PSC i JxCAT, s'hagin compromès a impulsar el pla aprovat fa dos anys i que l'actual equip de govern doni continuïtat a la segona fase d'urbanització que vam licitar a finals del mandat passat.\nMoció per a un impuls del procés d’urbanització de Can Canyamars.pdf (103,3 KB)


Manual de Mindfulness. Capítol 5 (segona setmana) | TroposMind\nManual de Mindfulness. Capítol 5 (segona setmana)\nOn tinc el cos?\nSovint el cap i el cos estan desconnectats. Sembla que tinguem un filtre en el coll que no ens permet connectar una part de nosaltres amb l’altre. De fet, habitualment, donem més importància al cap que al cos\nSegurament has viscut algunes situacions estressants al llarg de la teva vida. En els moments en què els vivies, quina consciència tenies del teu cos? Senties la tensió? La rigidesa? Eres conscient de l’expressió de la teva cara?\nI, per altre banda, en el teu cap quins pensaments tenies? I quins sentiments? El més probable és que el teu cos reflectís de forma viva les teves emocions i que tu en fossis o poc o gens conscient. Però que no en fossis conscient no vol dir en absolut que el teu cos els percebés abans.\nSovint tendim a creure que és la ment la que influeix al cos, però també passa al revés. Allò que es registre al cos aporta informació a la ment que després es torna en forma d’emocions. De fet, la investigació demostra que els teus gestos i la teva postura poden influir fins i tot sobre els teus raonaments lògics.\nEl problema no és que això passi, si no que no en som conscients i això fa que a la llarga no ens fixem gens en el nostre cos. L’atenció plena, per contra, exigeix un retorn al nostre cos.\nUna pràctica molt rellevant per a retornar a aquest procés d’integració és l’escàner corporal. Una tècnica que va desenvolupar Jon Kabat-Zinn, l’introductor del mindfulness a la medicina occidental.\nMeditació de l’escàner corporal.\nPorta la teva atenció als dits del peu esquerra. Intenta conduir la teva respiració cap ells, per sentir com si inhalessis i exhalessis a través seu. Pot ser que et resulti difícil, però imagina que la respiració baixa pel cos fins arribar als dits.\nNota totes i cada una de les sensacions dels dits del peu esquerra, nota com van i venen i si no en reps cap sensació, pren consciència d’aquest fet. Esta bé així.\nDe manera lenta i progressiva avança per la resta del peu esquerra i passa després al peu dret, les cames, els genolls, les cuixes, la pelvis, la zona lumbar i l’abdominal, la zona dorsal i el pit, les mans, els avantbraços, els braços i les espatlles, el coll, el cap, i en aquesta zona, el front, el ulls, el nas, i la boca.\nAquest moviment cal fer-lo de forma lenta, i concentrat en cada una de les zones. Respira en elles i deixes-les anar. Si sents dolor, cada cop que en siguis conscient, torna la teva atenció al punt on estaves respirant en el moment que ha passat. Quan sigui el torn de la zona que et fa mal, mantén una actitud oberta i receptiva, respira en ella i intenta captar totes les sensacions que hi ha. Quan estiguis a punt, passa a la següent zona.\nCada cop que siguis conscient que t’has distret, torna la teva atenció a la respiració i al punt del cos on estaves.\nQuan hagis repassat tot el cos, porta l’atenció a la respiració. Nota com l’aire entra i surt o fixa’t en el moviment de pujada i baixada de la panxa, segons et sigui més còmode.\nPara atenció a la respiració durant uns minuts. Finalment, fes dues o tres respiracions més profundes i mou mica en mica els peus, les mans i el coll. Obre els ulls i aixeca’t lentament.\nUn cop fet l’escàner et suggereixo que agafis el teu diàri i anotis com ha estat l’experiència. Ha estat fàcil o difícil? Què és el què t’ha costat més? I el que menys? Has observat o descobert alguna cosa en relació al teu cos? I a la teva ment?\nProbablement hauràs tingut molts moments en que el teu pilot automàtic t’haurà portat al modus fer. L’important és que ho hagis reconegut i que hagis tronat a dirigir la teva atenció al cos.\nPotser uns dies anotaràs moltes coses, d’altres molt poques. No passa res, així és com ha de ser, però fer la reflexió contribueix encara més a que prenguis consciència i t’ajuda a estar en l’ara.\nDe la mateixa manera que no som conscients del nostre cos, sovint no ho som del nostre entorn. Sembla com si ja el donem per descomptat, i això fa que no ens hi fixem i que perdi el seu valor\nAquesta setmana et demano que et fixis en les coses o persones que ja tens i que et fan sentir bé. Mira de prendre consciència i estar atent mentre esta succeint allò que et fa sentir bé.\nFes una llista al teu diari de tot el que t’envolta i que t’aporta benestar i escull algunes coses concretes per observar-les i apreciar-les amb detall.\nDesprés recorda i anota també al diari, quines sensacions has tingut al teu cos, quins pensaments han vingut a la teva ment, quins sentiments han sorgit.\nDedica cada dia una estona a fer aquest exercici i experimenta què passa, com t’afecta. I anota-ho.\n1. Meditació de l’escàner corporal. 6 cops per setmana. Anota al teu diari com ha estat l’experiència de la meditació i aquelles coses que t’hagin resultat rellevants.\n2. Posa atenció en les persones o coses del teu entorn i recupera la sensació de què o qui et fa sentir bé. Després reflexiona què t’aporten i com pots ampliar aquesta sensació de benestar.\n Si el dolor és tan intens que no pots concentrar-te en altres parts, comença respirant en la zona dolorosa. Imagina que la inspiració penetra a l’interior del dolor fins a ser totalment absorbit i que en l’exhalació treus qualsevol dolor.


Reforç d'un centenar de bombers, sanitaris i policies per a les festes de Gràcia\nEl cap de la Unitat de Protecció Civil dels Bombers de Barcelona, Héctor Carmona. | Europa Press\nLa intenció és donar resposta a les incidències en menys de vuit minuts\nper Europa Press 13 d’agost de 2019 16:31\nEl cap de la Unitat de Protecció Civil de Bombers de Barcelona, Héctor Carmona, ha informat aquest dimarts que els serveis de seguretat destinaran un centenar d'efectius per donar resposta a qualsevol problema que es produeixi durant les festes del barri de Gràcia, que se celebraran entre el 15 i el 21 d'agost.\nEn declaracions als mitjans, Carmona ha explicat que aquests cent efectius estaran formats per comandaments policials, bombers i sanitaris distribuïts entre les set estacions de bombers que hi ha a la ciutat.\nHa anunciat que els serveis de seguretat treballen des dels parcs de bombers per tenir els vehicles i els efectius preparats per intervenir quan sigui necessari i "procurar que la resposta del 96% dels serveis sigui de menys de vuit minuts".\nCarmona ha informat que també han treballat des d'una perspectiva preventiva, basada a revisar els hidrants de la zona del barri de Gràcia per confirmar que tots funcionin i comunicar qualsevol problema amb la companyia d'aigües.\n"Els vehicles de bombers porten un dipòsit d'aigua que s'acaba si estem intervenint, per la qual cosa ens assegurem que els hidrants puguin subministrar i que no ens quedem sense aigua si la situació es complica", ha assegurat.\nEls Bombers també mantindran els sentits únics de circulació pels carrers del barri per "permetre una millor circulació de les persones i assegurar que no hi hagi cap problema de dificultat d'accés", un dispositiu que ha estat en funcionament durant els últims anys.\nCarmona ha recordat que la majoria del material utilitzat per decorar els carrers són elements inflamables, per la qual cosa ha recomanat que els assistents no tirin burilles ni juguin amb encenedors perquè "una petita espurna pot convertir-se en un incendi".\nGràcia Festes de Gràcia\nLes activitats més originals de les festes de Gràcia 2019\nSwing, folk, ciència i gènere: les 4 places temàtiques de les festes de Gràcia 2019


Jaume Leiva: "Em trobo bé i crec que puc tornar a lluitar per entrar en un Campionat del Món" - Canal Terrassa\nJaume Leiva: “Em trobo bé i crec que puc tornar a lluitar per entrar en un Campionat del Món”\nJoan Gutiérrez LópezData: 05/10/18\nJaume Leiva té per endavant una temporada il•lusionant. Els seus objectius més immediats passen per tornar a ser internacional i participar de nou en un Mundial. El següent és a l’octubre del 2019 a Doha, al Qatar. Per començar bé tant física com mentalment, l’atleta egarenc, de 35 anys, ha canviat d’aires aquest estiu i ha fet la pretemporada a terres noruegues.\nLa Mitja Marató de València, el 28 d’octubre, serà el primer repte esportiu per a Leiva, amb la finalitat de rebaixar la seva marca. El 4 de novembre participarà a la Cursa de les Ciutats de Terrassa i una setmana més tard no faltarà a la seva cita amb la Behobia. Al desembre correrà els 10 quilòmetres de la Marató de Lanzarote i la San Silvestre Barcelonesa per afrontar un inici d’any exigent.\nEl 20 de gener farà la Mitja Marató de Castelló, descartant així la seva participació a la Mitja de Terrassa. Aquesta cursa servirà de test per afrontar la Marató de Sevilla, el 17 de febrer, amb l’objectiu de fer mínima per al Mundial. La seva mirada també està posada als Jocs de Tòquio, que podrien ser un punt decisiu en la seva trajectòria professional.\nEl 31 de març l’egarenc serà un dels favorits a l’or al Campionat d’Espanya de Mitja Marató. I és que aquesta prova es disputarà a Sant Cugat en un circuit que coneix perfectament.\nTags: atletismeCampionat del MónDoha 2019I Run With LeivaJaume LeivaTòquio 2020\nEl jurat dels premis de la Cecot ja ha deliberat i divendres farà públic el veredicte\nEl Terrassa FC espera revertir la situació en el seu desplaçament al camp del Martinenc


[Anime de Temporada] Dr. Stone - Pàgina 3 - Tadaima: anime en català, manga, el Japó i més!\n15 set. 2019, 12:11\nHahahaha, no ho hauria descrit millor @Grimmy. Em mola veure com el tio aconsegueix treure tots els materials i com es curra molt fer les coses, és molt interessant i entretingut. Com per exemple en aquest capítol que ha fet el vidre, doncs el procés com va a aconseguir el material, com el fa i tal m'ha molat molt. Però és això que dius, "d'acord però i ara què?"\nEn canvi el Tsukasa-potentorro-husbando no surt gens i no sé, és el malo malote que han de vèncer amb el poder de la ciència, hauria de sortir més, ell i els seus abdominals esculturals.\nA més, us faig un resum de les converses de l'anime així pim pam:\n-KONO STONE WARDOOOOOOOOOOO\n15 set. 2019, 12:27\nA veure... no, no és l'anime de la temporada. Però és entretengut. En Senku és idiota (tot i que menys que abans?), els del seu voltant també i tal. Però és entretengut. I l'animació és prou bona. Així que... no veig raó per no veure'l.\nRE: idioma. Com a les obres de ciència ficció on els extraterrestres xerren anglès... xD, no li doneu més voltes. Ara, és cert que potser podrien haver fet evolucionar el lèxic d'alguna manera, jo què sé, dir-li "pis" a les cabanes o una cosa així, com van fer amb la llegenda d'en Momotaro.\n18 set. 2019, 17:52\nBuah aquest anime ha sigut tot un descobriment. No l'habia vist fins ara pensant que era el tipic shonen amb poders ranci pero uoh NA DE NA. Molt original!!!!! Tot i que es nota moltissim que es una historia feta per un home per homes.\nCom veig que ha passat a molts, a mi el PedroCol (EL PROTA) no em molava gens, ni abans i diria que ni ara. Pero cada cop l'acepto una mica mes. CHROME ES EL HUSBANDO SUPREM. Els amics del prota ME LA SUEN. I el husbando pelo largo... a veure. Abans del ultim episodi estava del seu costat, vull dir, TE RAO. Pero en el ultim episodi mha fet por, ell deia que nomes volia reviure a joves purs i bona gent pero SEMBLA QUE NOMES HAGI REVISCUT A VIOLADORS EN POTENCIA JDOER. Se li esta anant de les mans. No magrada l'extrem del PedroCol ni el d'ell. Com dic, es massa extremista.\nI un tema important que veig que ningú en parla... el tema de les noies... Se que es un shonen i els shonen tenen els seus cliches... pero ewwwwwwwwwwww si l'autor sap fer homes diferents (amb protagonisme) perque no ho pot fer amb les noies? Ho trobo patetic. Uns historia original com aquesta perd molt per aixo, al menys de la meva part. O son jerros o son la tipica SOC L'UNICA NOIA MES FORTA QUE ELS HOMES perque tot i ser un putu cliche sexista no us n'aduneu i penseu que soc un bon personatge! Puaj!!!!! L'unica que val la pena es la nena carbassa aquella, pero com dic, m'esperava... no se. Que amagues el seu rostre per alguna cosa interessant com que...se li hagues petrificat un tros de cara o alguna cosa INTERESSANT. pero era identica a les altres protagonistas because MOE. En fi.\nMagrada moltissim com ho fan tot i bla bla bla. A veure com segueix.\n28 set. 2019, 10:04\nFa un parell de dies ens el vam mirar d'una tirada. La veritat és que m'ha agradat molt.\nÉs d'aquells animes que vols més episodis i que podrien durar perfectament 200 episodis i tothom n'estaria encantat. A qui no li agrada veure en Pedro fent de Doraemon en un món subdesenvolupat?\nA més a més, tot el tema d'aconseguir-ho tot per poder fer qualsevol cosa que nosaltres considerem "super bàsica" és molt interessant, crec que és un anime que convida a reflexionar, i en aquest sentit també m'he fixat en la dèria del protagonista a que tot sigui com abans, i és que aquí ens hem d'aturar a pensar-hi una mica tots, que el protagonista vulgui exactament un món com el d'abans incloent també el pitjor de la societat, xoca en dos factors:\n- El primer factor és el factor "societat actual" que cada cop és més conscient del canvi radical que necessita el nostre sistema de producció. I de fet, ara mateix més que mai, que tot i que no entraré en detalls, tenim guerres econòmiques, problemes de canvi climàtic, etc etc.\n- El segon factor és el factor "animes". I és que en quin anime s'ha vist abans que el protagonista volia "mantenir" o en aquest cas jo més aviat diria "refer" el món (o més ben dit) els mals del món? El 90% de shonens, tenen com a objectiu canviar el món actual, però diria que no ens haviem trobat mai amb un anime que anés tant del revés com aquest.\nA més a més d'això, tambè m'ha recordat a jocs que jo jugo, de recol·lecció de recursos, construcció de bases i tal, així que aprofitaré el final d'aquesta opinió de fer spam del rust-t570.html\n12 oct. 2019, 15:59\nBé, diria que ha acabat aquest arc de la sèrie, no?\nQuant al torneig d'arts marcials ( ), la veritat és que vaig arribar a pensar que en Maeno Kinro arribaria a guanyar, i després es deixaria guanyar per la resta, però en Magma va haver de guanyar.\nQuant a la lluita contra l'home aquell petit i desagradable, em va parèixer molt intel·ligent que la fessin servir per fer que na Kohaku no pogués lluitar, no m'ho acabava d'esperar (tot i que veient-ho així, no podia ser d'altra manera, ja que si no hagués guanyat ella haha).\nLa veritat és que la lluita d'en Chrome i en Magma no em va acabar de fer del tot, però que fessin servir la ciència per guanyar ja em va anar bé.\nI ara, sí, m'ha agradat que a en Ginro se li pugés al cap això de guanyar, encara que hagi estat de manera còmica xD, el que no m'esperava per res és que en Chrome no pogués lluitar xDD.\nSupòs que ha estat la sortida més elegant per no haver de fer que els personatges principals es casin i tal.\nI ens han deixat amb el misteri de per què el poble es diu Ishigami...\nTot i que supòs que té a veure amb cert personatge que surt a l'ending\nBé, bé, m'està agradant més del que m'havia agradat durant el primer arc! Tot i que ja enyor en Taiju i na Yuzuriha.\nDoncs sí, m'està agradant més del que em pensava. No sé si és que ja m'he acostumat o què, però el Senku no em sembla tan imbècil xD A la fi, després de milers de capítols, han aconseguit salvar la Ruri i ara el Chrome i ella espero que es puguin casar i tenir biutifuls retoños. Al final ens deixen amb la intrigoncia de saber per què la Ruri sabia el cognom del Senku.\nAixí com el Minato diu que enyora els dos personatges aquells pringats, jo qui enyoro és el Tsukasa potentorro! Per favor, que torni aviat amb el seu pit a l'aire i ens enlluerni amb la seva machicitat alfa. No demano res més.\n13 oct. 2019, 17:16\nJo mai vaig hatejar, però també vaig dir que n'esperava més i em vaig mostrar optimista i aquesta vegada sembla que feia bé. Cada capítol m'ha semblat més interessant i tinc molta curiositat per veure com lliga lo del poble amb el cognom d'en Senku.\nPodrà en Senku sobreviure en aquest món salvatge només amb ciència pura? Confirmem que no obtindrà cap poder especial?\nPD: M'ha acabat agradant en Gen, per lo poc que ha sortit.\nFa mala espina que no surti el tsupotentorro aquell perque vol dir q el seu exercit de gent que FA POR creix i creix. No se com es ni que fan, pero per la imatge que van ensenyarnos no entenc com deuen estar sobrevivint els amics del pedrocol (senku).\nM,ha agradat el divorci express XDD Realment cada cop lanime es fa mes interessant i com us passa, ja no li tinc mania al pedrocol, el cabro sap com guanyarse els cors de tothom. Per cert, el fanservice no cal.\nAh, tinc teories (segurament molt tontes i no se si shan dit per aqui pero em fa mandre tornar a llegir)\nFa poc ha sortit una imatge promocional on surten tots els personatges mes el pare del senku i molts adults vestits amb tratges espacials. Nobrecordo si en algun moment del anime es parla de la mort del seu pare, en cas de que sigui viu, ESTA AL ESPAI. I en cas de que sigui al espai, com dona a entendre la imatge i el ending.... shaura tornat de pedra estant al espai? O nomes shan fet proves a la terra? Potser el pare torna i tot a desvelarnos coses....\n15 oct. 2019, 17:45\nJo també he vist el segon pòster promocionaaaaaaaaaaaaaaaaaaaaaaaal\nSPOILER MOLT GROS, MOLT BÈSTIA, MOLT HEAVY, SPOILER FORA D'AQUEST MÓN\nNo sé què pensar, per si un cas, continuaré parlant en spoiler també\nDoncs jo com la Manoli, al pòster hi veig el pare. És a dir, mireu-lo a la imatge, cabell blanc i ulls vermells, el pare és un corsari espacial jodeeeeeeeeer! Però ara no sé cap on tirarà la cosa si hi ha gent a l'espai exterior, ja no serà un STONE WARDO, serà un STONE WARDO amb gent a l'espai i no sé com això ens sorprendrà, però si deixa la cosa de ser un Stone Wardo al 100%, seran nous enemics i si el Tsukasa descobreix que hi ha gent espacial... com s'ho prendrà? La gent espacial seran de l'època del Senku o serà que hi ha altres llocs del món que no viuen a l'edat de pedra?? Joer, too much interrogants en aquest món\n19 oct. 2019, 11:27\nDoncs sí que ens han contat l'spoiler del pòster aviat xDDDD\nEsperava que fos un misteri misteriós fins al final de la temporada i, de sobte, paaaaaaaaam in my face l'estació espacial. Doncs jo, fins ara, havia entès que el pare del Senku era un pringat i mira, es veu que no, que és com astronauta tot poderoso i ciclat.\nAixí que el poblat aquell deu tenir com 3000 anys i en tot aquest temps no han evolucionat gaire xDDD El que entenc jo és que la Ruri i la Kohaku són descendents de la rossa buenorra que cantava, aleshores, ella i el pare del Senku es va entendre, no?\nPD: Tsukasa potentorro, que feia temps que no ho deia.


Kickstarter està sent una de les claus perquè cada vegada tinguem a l’abast més videojocs en català. Només unes setmanes després de finalitzar la reeixida campanya d’Elementallis, ara és l’equip de GRUNND qui busca finançament per fer realitat el seu projecte. Es tracta d’una aventura gràfica d’apuntar i clicar amb un estil artístic dibuixat a mà i molt pes narratiu, situat en un món força obscur i surrealista inspirat en les obres de Franz Kafka i David Lynch.\nAlhora, es desmarca una mica del gènere amb ubicacions construïdes com si es tractés d’un videojoc de plataformes i trencaclosques fora de tota lògica. Viatjarem a un lloc aparentment ordinari que a poc a poc es presenta com un món cruel amb el seu propi Déu i ordre: “Cansat d’un dia de treball de 9 a 5, t’adorms al tren de camí a casa. Et desperten a l’última parada, en una estació desconeguda. Necessites trobar el camí de tornada a casa. És més fàcil dir-ho que fer-ho. La gent que coneixes està una mica fora de si i l’aire té un poder eteri i omnipotent, surant més enllà dels teus sentits”.\nGRUNND va començar a gestar-se el 2019 i fins ara s’ha finançat de forma privada, treballant-hi un equip de 8 persones. Ara que ja han publicat una demo dels primers mons, demanen ajuda a la comunitat de Kickstarter per poder desenvolupar la resta del videojoc a temps i amb garanties. Tot i ser un projecte iniciat des de Letònia, arribarà en català gràcies a la traducció del col·lectiu Ce Trencada.\nPodeu participar en la campanya des d’avui fins al migdia del 28 de juliol si us ha cridat l’atenció el projecte. Penseu que la majoria de videojocs en català que estem gaudint aquests últims anys passen abans per la prova de Kickstarter, així que el suport de la comunitat és decisiu per no trencar aquesta bona tendència. Més encara si GRUNND triomfa i pot servir d’exemple per altres estudis internacionals.\nBlizzcon 2021: tres Diablo, Overwatch 2, Wow i Hearthstone


Carrer de l'Església (1952) | Taradell.com\nCarrer de l’Església (1952)\nAquesta foto data del 1952 i mostra com era el carrer de l’Església. En Jaume Molsosa ens escriu això a partir dels seus records d’infància:\n“Insòlita vista d’aquest carrer, gairebé desconegut en aquesta fotografia. Recordo que era un dels llocs on ‘s’acabava el poble’ i començaven els afores: poques cases hi havia aleshores. Al capdavall del carrer, per l’esquerra s’anava al cementiri i per la dreta cap a Marenga.\nPer completar la imatge, constatar els pedrissos al costat de les portes de les cases; l’absència d’asfalt, els dos homes i el gos. Tot un paisatge perdut”.\n4 Comentaris a "Carrer de l’Església (1952)"\nFina, i tant que és aquest carrer. Al costat esquerre és la paret del Reig.\nDesprés d’uns anys van fabricar una casa a can Riba, on era un moliner.\n19 gener 2014 23:29\nCrec que la casa on seu l’home era “casa Segal”, al costat era “ca la Ramona” i la primera amb la portalada més gran era “can Met” actualment l’Escola de música.\nJo sóc filla de “can Non”, l’última casa que es veu a l’esquerra i recordo perfectament aquest carrer.\nCrec que la meva mare podrà donar més informació del lloc. Aquest cap de semana que la veuré li preguntaré i us passaré la informació.\n10 gener 2014 12:50\n20 gener 2014 10:11\nVoldria saber si la casa on seu una persona en un roc, si pot ser a ‘Can Segall’?\n2 gener 2014 18:29


Soraya Sáenz de Santamaría crema en les calderes del Pere Boter de Linyola\nterritoris.cat/Josep A. Pérez 11:33 28/12/15\nEl públic va poder visitar la nova escena natural de la Sitja, així com la cova i l'exposició de pessebres que es presenta a l'església de Santa Maria de Linyola\npersones linyola continua centenars pessebre vivent\nEl naixement al Pessebre Vivent de Linyola\nLa demarcació de Lleida manté la tradició dels pessebres vivents, com una de les expressions de la cultura popular nadalenca. El dia de Sant Esteve les representacions lleidatanes, obren portes per oferir a un gran nombre de visitants una retrospectiva d'oficis antics, les típiques escenes bíbliques, així com divulgació dels racons arquitectònics dels municipis en els quals se celebren.\nUn dels pessebres més coneguts és el de Sant Guim de la Plana, amb trenta-tres anys de trajectòria, que oferia al públic trenta-dues escenes la major part d'oficis antics, en un dels escenaris arquitectònics més atractius, que ocupen cases particulars. Destacar que la població compta amb poc menys de setanta habitants, i per aquesta representació reuneix a més de tres-centes persones que formen part de l'Associació La Marinada. El pessebre es representarà els dies 2, 3, 9 i 10 de gener\nUn dels pessebres més antics a la demarcació és el de Mangraners, amb més de mig segle de trajectòria, el barri lleidatà presentava quaranta escenes,\nA Sudanell, el públic va poder visitar seixanta-cinc escenes, que representaven més de 250 persones, en la vint-i-unena edició del pessebre vivent, d'aquesta localitat del Segrià, els organitzadors tenen previstes sis representacions al mes de gener.\nPer la seva banda Linyola celebrava la dissetena edició de pessebre, amb 53 escenes de les quals el 25% ha estat renovades, en les que hi participen més de 300 persones, coordinades per l'Associació del Pessebre Vivent de la localitat. Linyola continua amb una intensa campanya de divulgació que aquest any ha comptat amb la primera caganera de la seva història. Un personatge sorgit del càsting que es va dur a terme al Poble Espanyol de Barcelona. Per altra banda la vicepresidenta del Govern Soraia Sáenz de Santamaría, crema a les calderes del Pere Boter, des del passat dia de Sant Esteve. El pessebre es podrà visitar els dies 1, 3 i 6 de gener i el dia 10 de gener és podrà fer en horari diürn.


51a. Crònica: Al 2017, segueixen tallant la llum | Aliança contra la Pobresa Energètica\n51a. Crònica: Al 2017, segueixen tallant la llum\nDesprés d’unes merescudes vacances, avui 11 de gener comencem el nou curs a l’APE amb energies renovades per seguir lluitant per l’accés a un habitatge digne, on la llum, l’aigua i el gas siguin un dret i no un privilegi.\nAquest 2017 hauria de ser un any carregat de valors humans, on la solidaritat i el suport mutu siguin el motor que ens impulsi a seguir endavant.\nComencem el torn de paraula amb els següents testimonis:\nLa Miriam ens comunica que ja gairebé està a punt l’inici d’una nova APE a Sabadell. A aquest municipi, a través de la PAH, ja porten temps assessorant sobre pobresa energètica. No obstant això, va venir carregada de dubtes que hem intentat resoldre entre totes, a més de manifestar-li el nostre total suport.\nL’Alicia i Albert, de Barcelona: estan ocupant un habitatge de banc, en tràmit de lloguer social. Tenen llum però no tenen comptador d’aigua. Porten temps venint als assessoraments i participant activament en totes les nostres campanyes. Els hi hem fet saber que no estan sols en la seva lluita per aconseguir un habitatge digne, i els recordem els passos a seguir per poder accedir als subministraments bàsics.\nLa Domi, de Tordera, ens va exposar el cas d’una afectada que està pendent de dació en pagament: Gas Natural li reclama un deute de 600 € i la companyia d’aigua una altra d’import similar. Els comptadors van al seu nom però el deute no és seu, així que l’afectada haurà de demostrar que ella no vivia aquí en aquest període de temps.\nLa Salomé, de Rubí: ens comenta que el seu deute de subministraments es va acumulant i això li produeix angoixa. Ens explica que que li ha canviat molt el caràcter amb la seva família ja que pressiona molt als seus fills perquè no gastin llum. Per això ens sentim aclaparats i aclaparades quan se’ns intenta pressionar amb l’estalvi energètic: i què passa amb la qualitat de vida? No podem permetre que els beneficis de les companyies de subministraments estiguin per sobre dels nostres drets.\nEn Segundo , de Sant Joan Despí: com en anteriors assessoraments, ens torna a refrescar el seu cas que és molt complicat, ja que té un deute de 1.695 € de llum que no pot afrontar de cap manera. Li proposem fer un acompanyament dimarts que ve per intentar negociar una solució definitiva.\nEns Jordi, de l’APE de Blanes, ens exposa dos casos: el de la Sheila, que viu en un habitatge recuperat, i que està negociant des de fa un any un lloguer social. A aquesta veïna li van tallar la llum el passat 24 de desembre, així que no va tenir més remei que punxar-la. Ella va anar a Endesa perquè vol regularitzar la seva situació, i en comptes de donar-li facilitats li van posar “més pals a les rodes”: li van dir que aquest habitatge mai havia tingut comptador, que sempre havia estat punxada i no hi ha hagut manera de trobar una solució.\nI el de la Carol, de Vidreres, a qui també li van tallar la llum el mateix 24, tot i tenir l’informe de vulnerabilitat econòmica que Endesa es nega a acceptar, amb l’agreujant d’haver-la denunciat per frau. El judici se celebrarà el proper dilluns 16 de gener però ja hi ha muntada una acció de suport a la que pensem assistir totes.\nEn Jordi també ens va actualitzar el seu propi cas: després d’una àrdua lluita, li acaben de posar el comptador de llum, però la primera factura li ha vingut per un cost inassumible, i com cobra una prestació de 778 € per minusvalidesa, a l’Ajuntament li neguen ajudes per al pagament perquè li diuen que passa dels barems establerts. Ens informa que hi ha ajuntaments que si és un canvi de titularitat del subministrament no t’ajuden, però si en cas de nova alta.\nL’Edita, de Barcelona: està ocupant la seva pròpia casa, que està en tràmit d’una dació en pagament. Fa temps li van tallar la llum i el departament de l’Assistència Social li va pagar el deute. Havia de renovar la instal·lació però no va poder fer-ho per no tenir diners. En aquest moment, encara que més tard ho va fer a través d’un conegut a qui li va ser pagant a poc a poc, però aquesta persona va desaparèixer. Aquest cap de setmana li va petar el comptador i ella recorda que aquest sempre feia un so horrible i encara ho va comunicar a Endesa mai van venir a arreglar-ho, com tampoc mai més li van venir factures.\nCom podeu imaginar, no ens quedarem de braços creuats, estan en joc els nostres drets i pensem seguir defensant. Així doncs, ens espera una dura batalla, no només per combatre el fred d’aquest rigorós hivern, sinó per exigir a les administracions i les companyies de subministraments que, mentre hi hagi una sola persona patint pobresa energètica, l’APE seguirà en la lluita.\n« 52a Crònica: En pisos ocupats? Pals a les rodes…però lluitarem\n50a. CRÒNICA: Les empreses subministradores tallen els cables de les cases ocupades »


Es reafirmen les sinergies entre els hospitals Joan XXIII de Tarragona i Verge de la Cinta de Tortosa - Imagina Ràdio\nEs reafirmen les sinergies entre els hospitals Joan XXIII de Tarragona i Verge de la Cinta de Tortosa\nMitjançant aquest conveni l’ICS reafirma les sinergies entre els dos hospitals i en particular en les especialitats d’Urologia i Otorrinolaringologia per garantir una atenció sanitària coordinada de qualitat a tots els habitants d’ambdós territoris.\nAquest conveni estableix com a objectius:\nAconseguir una aliança estratègica, bidireccional i autosostenible que doni garanties tant a escala ambulatòria com tecnològica i quirúrgica als pacients de Terres de l’Ebre, preservant l’autonomia de gestió per part del servei de l’Hospital de Tortosa amb el suport i supervisió del servei de Tarragona, mitjançant una cartera de serveis específica i complementària respecte a l’hospital de referència.\nAconseguir ser atractius per a nous professionals especialistes al garantir la formació continuada i actualització constants, tant en tècniques quirúrgiques, terapèutiques i d’exploració gràcies a les sinergies amb l’hospital de referència.\nDonar suport a la recerca, docència i formació continuada, així com a la participació en comissions clíniques i sessions conjuntes.\nDonar suport a la cirurgia de complexitat per evitar desplaçaments de pacients i familiars, i buscant l’equitat territorial amb aliances amb l’hospital de més nivell, sempre que sigui possible.\nAquests acords consoliden el marc de relacions i aliances estratègiques entre ambdues institucions seguint les recomanacions del Pla d’acció del CatSalut i de les respectives regions sanitàries.\nArticle anterior“Jo soc allò prohibit” d’Isaki Lacuesta arriba a Lo Pati per reflexionar sobre l’arbitrarietat de la censura\nArticle següentUn investigador ebrenc encapçala un estudi pioner sobre l’esclerosi múltiple


L'IRTA alerta dels episodis creixents de sequera que afectaran els cultius a mitjà termini | Lleida.com\nL'IRTA alerta dels episodis creixents de sequera que afectaran els cultius a mitjà termini\nL'Institut de Recerca i Tecnologia Agroalimentàries (IRTA) treballa, juntament amb altres entitats europees i dels Estats Units, en diversos projectes encaminats a predir els efectes que el canvi climàtic tindrà en la demanda d'aigua als camps de cultiu. Segons el delegat institucional de l'IRTA a les Terres de Lleida i Ponent, Joan Girona, en els propers 5 anys hi haurà, almenys, un episodi de sequera que després s'anirà repetint amb més intensitat i, davant d'això, diu, "hem d'estar preparats". Diversos representants institucionals han visitat aquest dijous l'Estació Experimental de l'IRTA a Mollerussa per conèixer alguns d'aquests estudis. El dia 20 de juliol l'espai acollirà la presentació del projecte LIAISE sobre l'escalfament global.\nA la jornada d'aquest dijous hi ha participat, entre altres, representants del Govern, de la Diputació de Lleida i alcaldes de la demarcació, així com els presidents de la Cambra de Comerç a Lleida, de Fira de Lleida i dels regants dels Canals d'Urgell.\nLa trobada ha servit perquè els representants de diverses institucions del territori coneguin els projectes que l'IRTA està duent a terme sobre la gestió de l'aigua de reg en el marc del canvi climàtic. De fet, Joan Girona ha destacat que l'aigua serà un dels recursos "més problemàtics i crítics del futur" ja que el canvi climàtic farà augmentar les necessitats d'aigua de reg als conreus i, especialment, farà difícil fer previsions a curt termini.\n"Per això estem intentant desenvolupar models que amb certa antelació ens diguin quines són les necessitats d'aigua. Si sabem quines són podrem adaptar estratègies per minimitzar els riscos i, si pot ser, que aquests no es notin", ha explicat Girona, que assegura que el canvi climàtic provocarà que no hi hagi suficient aigua per cobrir les necessitats de reg".\nDavant d'això, diu que cal ser "molt més eficients" i "estar preparats", ja que estima que en els propers cinc anys el país passarà, almenys, per un episodi de sequera. "No sempre faltarà aigua, serà una muntanya russa", matisa. Tot i així, diu que aquests episodis s'aniran repetint cada vegada més sovint i de manera més intensa.\nUn dels projectes que es porta a terme al camp experimental que l'IRTA té a Mollerussa és el de calcular la quantitat d'aigua que utilitza un conreu mitjançant un lisímetre. Es tracta d'un instrument que incorpora una bàscula d'alta sensibilitat i que mesura la quantitat d'aigua que els conreus evapotranspiren. A més, també mesura la quantitat d'aigua que necessita la planta a partir de la quantitat de radiació que aquesta intercepta.\nA banda del lisímetre, l'IRTA també desenvolupa sistemes de programació de reg automàtic orientats a fer una gestió més eficient de l'aigua de reg. Un altre d'aquests projectes i que es presentarà a mitjans de juliol és el projecte LIAISE encaminat a esbrinar com afectaran diferents factors que intervenen en el cicle de l'aigua, inclosa l'activitat humana, i en un escenari de canvi climàtic, en la disponibilitat d'aquest recurs.\nL'objectiu de LIAISE és aportar coneixement sobre com afectarà l'escalfament global sobre els recursos disponibles d'aigua dolça a nivell mundial, específicament a les regions productores d'aliments, i com canviaran les interaccions humanes amb aquests recursos i el seu valor per a la societat. També es vol comprendre els efectes i les incerteses dels intercanvis d'aigua i energia en el clima actual i canviant i com transmetre aquesta informació a la societat.\nA més, entre el 15 i l 30 de juliol, l'Agència Espacial Europea (ESA), la NASA i la SAFIRE sobrevolaran el Pla d'Urgell amb sensors tèrmics i radar per tal de generar mapes d'evapotranspiració i humitat superficial del sòl.\nLleida passa de la sequera a alleujar el pantà d’Oliana per evitar riuades per fortes pluges\nCarretera N-II, Km. 504


La Cambra de Comerç de Terrassa, seleccionada per presentar les conclusions del Projecte Europeu Chimera - Cambra Terrassa\nLa Cambra de Comerç de Terrassa, seleccionada per presentar les conclusions del Projecte Europeu Chimera\nPor Cambra de Comerç de Terrassa30 octubre, 2019 No hi ha comentaris\nL’acte va tenir lloc, el passat 24 d’octubre a la ciutat d’Atenes, en el marc de l’esdeveniment internacional MedforYou\nEl projecte, en el que han participat 6 països, ha tingut una durada de 3 anys i ha estat finançat amb 2,3 milions d’euros per la Unió Europea (UE)\nTerrassa, 29 d’octubre de 2019. La Cambra de Comerç, Indústria i de Serveis de Terrassa, un dels 10 partners del projecte europeu chIMERA, va ser l’escollida per presentar les conclusions d’un treball que ha durat un total de tres anys i que ha tingut com a objectiu la dinamització i innovació de les indústries culturals i creatives dels països de l’Arc Mediterrani. L’acte va tenir lloc a la ciutat d’Atenes en el marc del Medforyou, la trobada de tots els projectes seleccionats pel programa Interreg Med. En aquest projecte, finançat amb 2,3 milions d’euros pel programa Interreg Mediterranean de la Unió Europea, han participat Itàlia, França, Eslovènia, Albània, Grècia i Espanya. La participació catalana en el chIMERA, també ha estat protagonitzada pel Parc Audiovisual de Terrassa, com a soci associat de la Cambra de Terrassa en aquest programa.\nAl llarg d’aquests tres anys s’ha format als gerents de 32 clústers d’indústries culturals i creatives dels països participants; s’han desenvolupat 9 plans estratègics de caràcter local; un pla d’operació internacional; 9 living labs de projectes innovadors; s’ha donat suport a 135 indústries del sector, tant públiques com privades; s’han realitzat 4 trobades internacionals; s’ha desenvolupat una eina intel·ligent de suport a aquest sector i s’han elaborat plans de negoci per a 9 dels clústers sorgits del projecte. Aquestes activitats han permès incrementar la capacitat innovadora dels actors clau del món creatiu i cultural, el desenvolupament de xarxes de col·laboració i la posada en marxa de noves eines intel·ligents per la seva dinamització.\nEl sector d’indústries creatives i culturals suposen un 3,3% del Producte Interior Brut de la UE i generen el 3% dels llocs de treball, el que el converteix en un sector estratègic que justifica la inversió i l’esforç realitzat per la seva innovació i dinamització.\nEl paper de la Cambra de Terrassa\nLa Cambra de Terrassa ha estat un dels socis més actius en aquest projecte. Va ser l’encarregada del disseny del curs i de la formació en màrqueting digital i promoció internacional dels responsables dels clústers d’empreses creatives i culturals, en unes jornades intensives desenvolupades a la seu de la Cambra de Terrassa el 21 i 22 de març de 2018. Ha estat la seu de la reunió dels partners del projecte i d’una de les dues trobades empresarials B2B que s’han portat a terme. Així mateix, va acompanyar una delegació de vuit empreses catalanes a la trobada que es celebrà a la ciutat italiana de Bari. Una trobada en què van participar 85 empreses del sector del disseny i de la indústria audiovisual de set països i que va generar 82 oportunitats de cooperació i negoci per les empreses catalanes participants. Finalment, ha estat l’encarregada de dissenyar i implementar l’eina basada en un software d’intel·ligència competitiva que dóna servei a totes les empreses dels clústers participants en aquest projecte.